
h.  a.  Decanus  Fac.  med. 


Introductio 


Huum  sub  decursu  gonorrhoese  arthropathiam  existere 
videmus  interdum  tam  gravem,  ut  per  menses  aegrotos  in 
lecto  retineat,  adducimur  ad  quaestionem,  ut  mihi  videtur 
sat  magni  momenti:  sitne  gonorrhoea  causa  hujus  arthro- 
pathiae, necne? 

Si  nosologicorum  systematum  scriptores  vel  syphili— 
dologos  consulamus,  nonnullos  inveniemus,  qui  putent, 
hanc  arthropathiam  existere,-  quum  nimis  subito  supprima- 
tur gonorrhoea,  alios,  qui  censeant,  gonorrhoeam  aeque  ac 
scorbutum,  syphilidem,  excessus  vcncreos  cet.  dispositionem 
rheumatismi  interdum  afferre  posse,  debilitatem  universalem 
atque  ita  minorem  potentiis  externis  resistendi  facultatem 
provocantem,  dum  plerique  arthritidem  sive  rheumatismum 
gonorrhoicum  aut  non  commemorant,  aut  re  vera  inveniri 
plane  negant. 

Primum  igitur  examinemus  argumenta  eorum,  qui  ejus- 
modi morbum  nullum  esse  contendunt. 

«Rheumatismus  vulgaris  & gonorrhoea,  dicat  fortasse 
hujus  sententiae  defensor,  frequentissime  occurrunt ; rheu- 
matismus autem,  qui  vocatur  gonorrhoicus,  est  morbus  sat 
rarus ; ergo  nequaquam  mirandum  est,  si  quis,  gonorrhoea 
laborans,  interdum  rheumatismo  quoque  afficiatur;  apud 
Macleodium  , ut  hoc  exemplum  afferam,  videmus  inter 
81  a?grotos  oh  rheumatismum  articularem  in  nosocomio 
Londiniensi  decubantes,  fere  omnes  inter  20mu,n-50m"m  an- 
num, duos  affectos  fuisse  gonorrhoea;  atqui  si  in  urbe, 
qualis  est  Londinium,  ponimus  inter  40  aegrotos  hujus 
aetatis  in  universum  unum  solum  esse  gonorrhoea  laboran- 
tem, magnopere  probabile  fit,  inter  81  aegrotos  sive  rheu- 
matismo, sive  alio  morbo  laborantes,  duos  posse  inveniri, 
qui  gonorrhoea  quoque  affecti  sint,  et  certe  nulla  adest 
ratio,  cur  rheumatismum  apud  illos  duos  gonorrhoeae  attri- 
buendum esse  putemus.” 

«Deinde,  id  quod  etiam  majoris  est  momenti,  ii,  qui 
rheumatismum  gonorrhoicum  statuunt,  certe,  si  sententiam 
suam  probare  volunt,  quibus  symptomatis  differat  a rheu- 
matismo vulgari,  debent  afferre,  at,  quae  afferunt  signa, 
pathognomica  nequaquam  appellari  possunt.” 

«Ita  Cumano,  Eisenmann,  Foucart,  alii  indicant,  rheu- 
matismum gonorrhoicum  unam  modo  articulationem  afficere, 
at  parlim  ipsi  afferunt  casus,  in  quibus  rheumatismus  go- 
norrhoicus  plures  articulationes,  quin  etiam  fere  omnes 


‘)  On  rheuma tisin  in  iis  various  fornis  1842.  Cfr.  Canstatts  Jahres- 
hcrirlit  2lcr  .Inlirganjj,  2tcr  Kami. 

affecerit,  partii»  sane  constat,  vulgarem  quoquo  rheuma- 
tismum interdum  unam  modo  articulationem  aggredi.” 

„ Alii,  ut  Velpeau  vir  cel.,  tanquam  signa  differentialia 
afferunt,  arthropathiam  gonorrhoicam  valde  subito  apparere, 
et  ruborem  cum  tumore  non  congruere;  at,  sicut  supra 
dictum  est,  neque  morbus  seinper  hoc  modo  existit,  neque 
luee  signa  in  casibus  rheumatismi  vulgaris  desunt. 

„Huc  accedit,  quod  argumentum,  quo  plerique  ad 
rheumatismum  gonorrhoicum  probandum  utuntur:  effluxum 
gonorrhoicum  cessare,  quando  rheumatismus  appareat,  pa- 
rum firmum  est;  saepe  enim  casus  rh.  gon.  afferuntur,  ubi 
nulla  deminutio  effluxus  affuerit,  et  quando  effluxus  inter- 
dum silet,  nonne  fieri  potest  ut,  quae  causa  rheumatismum 
articularem  provocarit,  eadem  etiam  effluxum  illum  seda- 
verit.” 

„Denique  etiamsi  gonorrhoea  per  metastasin  arthriti- 
dem efficere  possit,  non  stalim  tamen  hac  de  causa  mor- 
bus specialis  habendus  est.  Si  ita  ageremus,  numerus 
morborum  innumerabilis  fieret ; ita  verbi  causa  meningitis 
morbillosa,  scarlatinosa  cet.  morbi  speciales  existimandi 
erant,  quia  constat,  meningilidem  sub  decursu  horum  mor- 
borum interdum  et  quidem  saepe  eodem  tempore,  quo 
exanthema  evanescat,  apparere.” 

„Quoniam  igitur  statuendum  est  rheumatismum  gon : re 
vera  nondum  esse  probatum,  ac  praeterea  inteliigere  om- 
nino nequimus,  quo  modo  gonorrhoea  rheumatismum  afferre 
possit:  tum  sane  optimum  erit,  si  eum  esse  plane  dene- 
gabimus. Nam  si  modo  concesserimus  fieri  posse,  ut  go- 
norrhoea causa  arthropathiae  existat,  tum  Ritter,  Eisenmann, 

Baumes,  alii  hypolhesibus  suis  de  infectione  organismi  go- 
norrhoica  nos  assentirc  credent.” 

His  ergo  argumentis  jam  mihi  respondendum  est.  Hoc 
certe  concedendum  est  non  raro  fieri,  ut  in  causis  et  ef- 
fectibus dijudicandis  id,  quod  saepius  aliud  sequatur,  effec- 
tus nobis  esse  videatur;  sed  inde  non  sequitur,  ut,  quod 
raro  appareat,  non  possit  esse  effectus  causae  frequenter 
sese  praebentis. 

Etiam  in  ea  re,  de  qua  agimus,  accidit,  ut,  qui 
morbus  rarus  habetur,  forsan  alio  sit  rarus,  alio  de- 
inde vel  etiam  eodem  loco  sub  aliis  vero  conditionibus 
non  infrequens  appareat.  Itaque  rh.  gon.  rarissime  in 
sectione  medica  nosocomii  communis  hujus  urbis  observa- 
tur, quum  saepius  in  sectione  medica  nosocomii  Fredericiani, 
eundem  fere  aegrotorum  numerum  continentis,  occurrat. 
Contra  morbus  est  rarior  in  sectione  chirurgica  nos.  Fr., 
quum  casus  in  sectione  chir.  nos.  com.  frequenter  occur- 
rant; ut  mense  Augusto  1844  sex  aegroti  in  hac  sectione 
rheumatismi  gon.  laborantes  decubuere. 

Ergo  certe  e numero  observationum  peti  non  potest 
argumentum,  quo  hunc  morbum  nullum  esse  probetur. 
Multo  sane  majoris  momenti  est,  quod  nullum  symptoma 
palhognomicum  afferri  potest  1 ),  quo  rh.  gon.  differat  a 

F)  Cfr.  Dictionaire  de  medecino  pratique  eu  15  vol. , toni.  IV,  p.  15(3, 
Cullerier  et  Ratier.  Quant  a fartliiite  et  aux  douleurs  musculaires, 
qui  se  manifestent  qtielqucfois  dans  son  cours,  et  que  !’on  a jadis 
regardecs  eoinnic  lui  appartenant  d’unc  manicre  toute  speciale,  on 
ne  1’obscrvc  que  ehez  des  maladcs,  qui  sontsujcts  a 1’inflainmatioii 
articulaire  et  inusculairc,  ou  sous  rinflucncc  descauses,  qui  ont 
eoutuinc  de  les  determiner.  IVailleurs  Tarthrile  et  la  inyositc,  memc 

rheumatismo  vulgari.  Ad  quam  disquisitionem  collegi 
casus,  quos  aut  ipse  vidi  aut  e diariis  nosocomiorum  com- 
munis & Fredericiani  excerpsi,  eosque  sicut  casus  apud 
auctores  commemoratos  cum  casibus  rheumatismi  vulgaris 
comparavi,  quo  facto  equidem  habitum  morbi  talem  esse 
inveni,  ut  diagnosis  satis  certa,  magno  numero  casuum 
perspecto,  non  difficulter  erui  possit;  sed  ut  symptoma, 
quod  jure  palhognomicum  dici  posset,  reperirem,  mihi  non 
contigit.  Quamobrem  etsi  persuasum  habui,  morbum  spe- 
cialem re  vera  inveniri,  hoc  tamen  diu  dubium  mihi  fuit, 
quomodo  eum  aptissime  probare  possem. 

Talia  vero  signa  pathognomica  quaerens,  non  veluli 
plerique  auctores,  qui  antea  de  hoc  morbo  scripsere, 
symptoniatologiie  tantummodo  rationem  habui,  sed  accura- 
tius casus  omnes  examinans  etiam  in  prognosi  et  aetiologia 
et  cura  argumenta  contineri  inveni , e quibus  erui  posset, 
rheumatismum  gon  genus  esse  rheumatismi  speciale.  Inter 
haec  argumenta  unum  inprimis  in  prognosi  contemplanda 
etTeclum,  majoris  momenti  mihi  visum  est,  nam  postea  toties 
-id  confirmatum  reperi,  ut  legem  fere  mihi  constituere  vi- 
deretur. Quum  enim  omnes  auctores  jure  doceant,  pro- 
gnosin  in  vulgari  rheumatismo  articulari  ideo  graviorem 
fieri,  quod  hic  morbus,  si  quando  hominem  infestaverit, 
spatio  temporis  vario  interjecto,  denuo  facile  appareat, 
aliam  invenimus  rationem  rheumatismi  gon.  Quando  enim 
homo,  qui  antea  rheumatismo  vulgari  non  laboravit,  ahe- 


lorsqiCellcs  eoincident  avee  la  dispnrition  plus  ou  moins  brusqno  ct 
complete  de  Iu  blcnnonliagic,  nc  presentent  rien  de  particulicr  dans  In 
marchc,  la  durcc  ni  la  trnninaison,  non  plus  que  dans  lc  traiternent. 


cius  esi  rheumatismo  articulari  e gonorrhoea  orlo,  non  magis 
propensus  est  ad  rheumatismum  denuo  contrahendum,  dum- 
modo gonorrhoea  nullis  residuis  relictis  pariter  ac  arthro- 
pathia omnino  sanata  sit ; sed  simul  ac  novam  sibi  con- 
traxerit gonorrhoeam,  tum  mox  fere  quasi  fatali  necessitate 
rheumatismo  denuo  afficietur. 

Quod  observationibus  jam  probare  conabor. 


Obscrv.atio  1"“. 

P.  M.,  29  annos  natus,  1844  in  nosocomio  communi 
ob  gonorrhoeam  decubuit.  Jam  4 annis  antehac  in  Nor- 
vegia  gonorrhoeam  sibi  contraxerat,  qua  quum  per  6 
hebdomades  laborasset,  atque  effluxus  balsamo  copaiva? 
adhibito  jam  fere  sileret,  subito  sine  cognita  causa,  nun- 
quam antea  rheumatismum  passus,  allectus  erat  rheuma- 
tismo, primum  in  genu  dextro  haerente,  postea  etiam  alte- 
rum genu  infestante,  denique  articulationes  pedis  ulriusque 
et  digitum  secundum  manus  sinistrae  aggrediente.  Articu- 
lationes affectae  tumidae  erant  et  dolorificae  ; ceterum  febris 
neque  antegressa  neque  comitata  erat  morbum,  qui  per 
tres  menses  duravit.  Hoc  ab  tempore  usque  ad  introitum 
in  nosocomium  omnino  sanus  fuerat,  atque  etsi  refrigerio 
magnopere  expositus  erat,  nunquam  tamen  rheumatismo 
laboraverat. 

Jam,  quum  die  24  m.  Novembris  1844  in  nosocomium 
commune  intravit,  per  4 dies  effluxu  purulento  ex  urethra 
ct  tumore  levi  glandularum  inguinis  dextri  affectus  erat. 

Praescriptum  est  Bals.  copaivae, 

quo  effluxus  diebus  insequentibus  deminutus  est.  Sed  prio- 
ribus diebus  m.  Decbr.  dolores  genuum  orti  sunt,  et  die  6 
m.  Decbr.  quatuordecem  diebus  postquam  exstiterat  effluxus, 
tumor  notabilis  genus  utriusque  cum  fluctuatione  manifesta 
apparuit.  Febrilia  nulla  adfuere,  sed  gastricismus  levis 
balsamo  copaivae  provocatus. 

Sep.  bals.  copaivae. 

Lana  circa  genua, 


et  die  insequente  porrectum 


Praeterea 


est 

Sulphur,  aurat.  ant. 
Calomelanos  aa  3j 
Extr.  cicut.  q.  s. 
ut.  f.  p.  No.  XL. 
quarum  No.  2 bis  de  die. 

Vesicatorium  genus  dextri 


et  nonnullis  diebus  post 

Vesicat.  genus  sinistri. 

Pilulae  levem  oris  affectionem  provocarunt,  sed  exi- 
guum vel  fere  nullum  rheumatismi  levamen  attulere,  quam 
ob  rcin,  quum  100  pilulus  adhibuisset,  status  autem  sem- 
per  fere  idem  maneret,  quin  etiam  dolor  migrare  & hu- 
merum sinistrum  infestare  inciperet,  pilulas  diebus  poste- 
rioribus m.  Decbr.  seposuit,  et  deinde 

Vinum  colchicum 

sumpsit.  Vesicaloriis  in  articulationibus  repetitis  et  cata- 
plasmatis saturninis  postea  applicatis,  initio  m.  Januarii  1847 
status  ejus  salis  bonus  erat,  ita  ut  die  9 m.  Januar.  lc- 

dum  relinquere  valeret.  Sed  rheumatismus  jam  die  11  m. 
Januar.  affecit  digitum  secundum  & tertium  manus  sin., 
die  13  Jan.  humerum  sin.,  qui  fere  immobilis  factus  est, 
die  15  Jan.  genu  dextrum,  ita  ut  ibi  fluctuatio  manifesta 
sentiretur.  Adhibita  sunt  varia  remedia  externa  (unguen- 
tum Kali  hydriod.  & ungv.  Neapol.  aa,  emplastrum  de 
cicuta  cum  mercurio,  balnea  sulphurata  artificialia),  quibus 
symptomata  illa  bene  deminuta  sunt,  sed  initio  m.  Febr. 
iterum  graviora  extiterunt.  Qua  sub  exacerbatione  appli- 
catio hirudinum  saepius  repetita  bonum  effectum  exserere 
visa  est;  dolores  enim,  quoties  applicatae  erant,  deminue- 
bantur, tumor  decrescebat,  et  motus  articulationum  minus 
erat  impeditus. 

Per  totum  morbi  decursum  effluxus  levis  urethralis 
perstiterat,  quum  autem  initio  m.  Martii  ut  verisimile  est 
propter  usum  pulv.  e cremore  tartari  & lacte  sulphur,  aa 
largior  fieret,  injecta  primum  solutione  lapidis  infernalis 
(grv-3i)  deinde  solut.  vitriol.  zinci,  effluxus  sedatus  est. 

Levi  tantummodo  articulationum  utriusque  genus,  hu- 
meri, digiti  medii  manus  sin.  rigiditate  restante,  die  22 
m.  Martii  1845,  postquam  in  nosocomio  per  4 menses  de- 
cubuit, inde  excessit. 

Ilaec  artuum  rigiditas  post  breve  tempus  evanuit,  ct 
P.  M.  jam  per  duos  annos  ct  dimidium  omnino  sanus  fuit. 
Vicissitudinibus  aeris  & tempestatibus  magnopere  expositus 
erat,  nec  tamen  unquam  affectus  est  aut  arthropathiis  aut 
doloribus  rheumaticis.  Sed  initio  m.  Junii  1847  gonor- 
rhoeam sibi  contraxit,  et  ne  octo  quidem  dies  praeterlapsi 
erant,  antequam  denuo  dolores  rheumatici  apparuere  ad 

tractum  cristrc  ossis  ilei  sin.,  deinde  digitos  manus  dextra), 
denique  articulationem  manus  sin.,  genua  aggressi  sunt, 
quare  nosocomium  Fr.  die  16  in.  Junii  petere  coactus  est. 

Quum  intravit,  hae  articulationes  minori  vel  majori 
gradu  allectae  erant.  Genu  sinistrum  erat  tumidum  et  do- 
lorificum,  ceterum  cuti  concolor;  articulatio  cubiti  sinistri 
praebebat  tumorem  ad  utrumque  latus  olecrani  prominen- 
tem, cuti  concolorem,  hic  et  illic  tamen  leviter  rubescen- 
tem, haud  mullum  dolorificum , elasticum,  indistincte  tlu- 
ctuantcm.  Flexio  et  extensio  brachii  nonnihil  impeditae 
erant.  Articulatio  manus  sin.  leviter  modo  tumebat  et  do- 
lebat.  Ad  primam  articulationem  digiti  quarti  erat  tumor 
rubicundi  coloris,  sat  tensus,  pressione  dolens.  Diebus 
introitum  in  nosocomium  proxime  antecedentibus  levis 
gastricismus  adfuerat,  sine  dubio  balsamo  copaivae  debitus, 
quo‘  domi  adhibito  effluxus  siluerat,  mox  tamen  denuo  ap- 
paruerat. 

Praescripta  sunt  Pulv.  nitri  et  sacchar.  lia  3/S.  bili. 

Cannabis  picea, 

Balnea  Russica 
die  alternante. 

Etiam  tunc  mulla  et  varia  medicamina  in  usum  vocata 
sunt ; morbus  autem  omnia  illa  remedia , qua)  vulgo  auli- 
rhcumalica  dicuntur  (atque  hic  primum  ea  adhibita  sunt, 
quod  aegrotus  gonorrhoeam  celarat  respuit,  et  per  G 
menses  a)grotus  in  nosocomio  commoratus  est. 

0 Q1,0f!  haud  raro  accidit,  quia  a;groti,  inorbis  venereis  laborantes,  in 
nosocomium  Fr.  non  admittuntur,  sed  in  nosocomio  communi  tra- 
ctandi sunt. 

Pulv.  ni  Iri  sacchar.  post  breve  tempus  sepositus  est, 
item  balneis  Russicis,  postquam  per  6 hebdomades  altero 
quoque  die  eas  adhibuit,  uti  desiit,  quod  dolores  potius 
augerentur  quam  minuerentur,  et  quidem  seinper  balne- 
arum die  aggravarentur. 

Effectum  nihilo  meliorem  exseruit  Ira.  colchici,  qua? 
post  octo  dies,  statu  ceterum  haud  mutato,  diarrhoeam 
excitavit.  Tra.  volatilis  resinae  guajaci  item  per  aliquot 
dies  frustra  adhibita  est.  Dolor  enim  modo  in  hac,  modo 
in  illa  articulatione  minuebatur  ille  quidem,,  sed  tum  fere 
semper  alia  vehementius  afficiebatur;  quum  autem  ob  tu- 
morem articulationis  manus  sin.  vesicalorium  applicaretur, 
tumor  & dolor  decreverunt. 

Initio  m.  Augusti  mixtura  e 

Chinin.  sulphur,  gr  xxiv. 
s.  in 

Aquae  destillat.  Sviir. 

Acid.  sulphur,  dii.  gttx. 
m.  d.  s.  3/?  4dd. 

sed  non  majori  cum  effectu  lentata  est,  quin  etiam  pal- 
pitationes cordis  exlitere,  pulsus  frequens,  100,  nonnihil 
durus  factus  est,  et  sub  auscultatione  ictus  cordis  prior 
protractus  et  asper  auditus  est.  Itaque  hac  mixtura  se- 
posita, solutio  kali  hydriodici  (3n-3vni)  sumpta  est,  sed 
quum  post  4 hebdomades  dolores,  etiamsi  nonnihil  minuti 
viderentur,  vagiores  tamen  exsisterent,  etiam  haec  d.  2 Seplbr. 
seponenda  fuit.  Mixtura  camphorala  sudorem  largiorem 
excitavit,  et  dolores  eodem  tempore  decreverunt,  ita  ut 
lectum  relinquere  valeret. 

Intra  iil  tempus,  quo  lioc  remedium  adhibuit  (2  Septbr. 
— 9 Octbr.)  Ophthalmia  affectus  est;  conjunctiva  oculi 
sin.  nonnullam  praebuit  injectionem,  ac  prmterea  photopho- 
bia  epiphoraque  accessit.  Hirudines  sine  levamine  oculo 
applicat®  sunt;  injectio  potius  aucta  est,  sed  sacculo 
aromatico  imposito  symptomata  bene  decrevere  et  vesica- 
torio  pone  aurem  imposito  brevi  post  omnino  fugata  sunt. 

Quum  dolores  mixtura  eamphorata  adhibita  levarentur 
quidem,  sed  non  tollerentur,  et  mox  unam  mox  aliam 
articulationem  occuparent,  deinde  seposita  est,  et  pilulae 
pr®script®  sunt  e Rcsin®  gi  guajaci  5m. 

Camphor®  3r. 
unde  f.  p.  p.  gr  n. 

Pili.  No.  iv.  ter  de  die. 

lioc  fere  tempore  hunc  ®grotuin  benevolentia  illustr. 
Professoris  Trier,  protoinedici  nosoc  Fredericiani  observare 
mihi  contigit.  Erat  homo  robustus,  plethoricus,  constitutionis 
ut  mihi  visus  est  san®,  e stirpe  rheumatismo  haud  vexata 
ortus.  Pr®ter  rheumatismum  gon.  nullos  alios  morbos  passus 
erat,  ulcere  syphilitico  excepto,  quod  1838  in  nosocomio 
communi  remediis  externis  tractatum  nunquam  symptomata 
infectionis  syphilitic®  secuta  erant.  His  ipsis  diebus  le- 
ctum denuo  petere  coactus  erat,  quum  gcuu  dextrum  iterum 
tumidum  & dolorificuin  factum  esset.  Inspectione  tumor 
genus  sal  notabilis,  formam  capsul®  pr®bens  repertus 
est;  erat  cuti  concolor,  elasticus,  manifeste  fluctuans, 
pressione  ad  marginem  superiorem  & inferiorem  palell® 

S leviter  tantummodo  dolens;  dolores  erant  indolis  remit- 
tentis, vespere  plerumque  graviores,  mane  mitiores,  tem- 

peslale  & mutatione  aeris  exacerbabantur;  praeterea  aegroto 
graviores  fieri  videbantur,  quum  effluxus  urethralis,  qui 
etiam  nunc  persistebat,  accrevit.  Motus  extremitatis  et 
passivus  et  activus  haud  multo  impeditus  erat,  quin  etiam 
pede  niti  valebat,  etsi  hydarlhrus  manifestus  aderat;  sub 
motu  magis  debilitatem  quam  dolorem  genus  querebatur. 
Articulationibus  quarti  & quinti  digiti  manus  dextrae  ex- 
ceptis, ubi  tumor  satis  durus,  pressione  dolens  etiam  tum 
restabat,  reliquae  nullum  fere  tumorem  praebebant  Flexio 
horum  digitorum  nonnihil  impedita  erat,  propter  contractos 
musculos  non  prorsus  concessa.  Dolores  tunc  praeter 

genua  raro  alias  articulationes  afficiebant;  sub  motu  cor- 
poris etiamtuin  praecipue  in  humero,  lumbis,  occipite,  ad 
insertionem  tendinum  haerebant,  sub  quiete  autem  ple- 
rumque silebant.  Motus  articulationis  manus  sin.  non 
omnino  liber  erat;  extensio  vero,  flexio  pronatioque  satis 
permissa,  sed  supinatio  omnino  denegata.  Inspectione 
articulatio  manus  reperta  est  cuti  concolor,  pressione  haud 
dolens,  formam  normalem  praebens,  praeterquam  quod  ca- 
pitulum ulnae  in  superficie  dorsali  prominebat,  atque  ita 
tumorem  formabat  durum,  indolorificum , qui  pressione 
evanescebat,  sed  mox  iterum  apparebat.  Haec  deviatio  sine 
dubio  allata  erat  hydarlhro,  qui  capsulam  nimis  expansam 
et  capitulum  ulnae  minus  fixum  reliquerat. 

Dolores  somnum  interdum  nocte  turbabant,  appetitus 
autem  cibi  sat  bonus  erat,  sudor  vero,  qui  initio,  quum 
mixtura  camphorata  adhiberetur,  adfuerat,  jam  erat  nullus; 
urina  exiguum  sedimentum  haud  lateritium  habebat.  Iisdem 
illis  diebus  tussis  aderat,  imprimis  mane  molesta  cum  ex- 

pecloratione  serosa,  mucosa,  cum  dolore  iutcr  scapulas 
conjuncta  yEgrolus  nunquam  antea  tussi  laboraverat,  et 
signa  physicalia  nihil  abnorme  praebuerunt. 

Gonorrhoea  etiaintum  fluebat,  et  stranguria  intercur- 
rebat; radius  urinae  normalis. 

Pilulis  e resina  guajaci  & camphora  die  410  m.  Septbr. 
sepositis,  iterum  balnea  Russica  adhibere  coepit,  iisque 
usque  ad  d.  7 m.  Decbr. , quo  die  nosocomium  reliquit, 
usus  est.  Hoc  intervallo  dolores  praeter  ad  marginem 
externum  pedis  dextri  ubique  evanuere;  tumor  nusquam 
relictus  et  motus  omnium  articulationum  erat  liber,  supi- 
natio tantummodo  manus  sin.  prominentia  illa,  etsi  com- 
pressio diutius  adhibita  fuerat,  impedita  erat. 

Gonorrhoea,  ad  quam  sedandam  injectiones  e solu- 
tione lapidis  infernalis  et  pulvis  cubebar.  cum  alumine  ad- 
hibita fuerant,  fere  evanuerat,  et  parcus  modo  effluxus 
serosus  cum  stranguria  non  conjunctus  restabat. 


Ergo  homo  nunquam  antea  rheumatismum  passus, 
nullam  dispositionem  hereditariam  praebens,  gonorrhoeam 
sibi  contrahit,  et  sub  ejus  decursu  arthropathia  rheuma- 
tica laborare  incipit.  --  Fortuito  sane  hoc  fieri  potest.  

Sanatus  vero  per  4 annos  ne  minimum  quidem  rheuma- 
tismi vestigium  animadvertit;  tum  autem  iterum  gonor- 
rhoeam sibi  contrahit,  et  nonnullis  diebus  post  rheuma- 
tismo afficitur.  — Nuru  etiam  hoc  fortuito  fieri  existi- 
mandum est?  - Iterum  sanatus  per  duos  annos  optima 

valetudine  gaudet;  luin  autem  gonorrhoea  — mo.\  novus 
quoque  rheumatismus  apparet. 

Denique  velim  lectores  observent,  tertio  rheumatismi 
impetu  non  solum  articulationes,  sed  etiam  alias  paries 
iibrosas  ut  aponeuroses  ad  cristam  ossis  ilei,  ad  lumbos, 
ad  nucham  affectas  luisse.  Haec  una  fuit  causarum,  quibus 
perductus  sum,  ut  morbum  non  arthritidem  sicut  Velpeau 
reliquique  Galli,  sed  rheumatismum  gonorrhoicum  vocarem. 

Sed  unum  exemplum  minime  sufficit,  itaque  pluribus 
observationibus  sententiam  a me  propositam  necessc  est 
confirmem. 


Observatio  2dil. 

Die  25  m.  Octbr.  1847.  C.  S.  lignarius  Germanicus 
in  nosocomium  commune  intravit;  tunc  per  14  dies  la- 
borabat gonorrhoea,  quae  initio  conjuncta  fuerat  cum 
stranguria  intensa,  thea  demulcenti  •'autem  domi  adhibita 
fere  evanuerat;  ceterum  nil  questus  est  aegrotus;  retulit 
autem,  se  jam  bis  antea  eodem  morbo  laborasse,  et  quidem 
priorem  ante  4 annos,  quo  tempore,  effluxu  decocto  se- 
minum lini  fere  sedato,  exstitisse  dolores,  initio  genua, 
postea  articulationes  pedum  aggredientes ; dolores  <fc  tu- 
mores articulationum  post  10  septimanas  demum  remisisse; 
conjunctivitidem  sub  decursu  rheumatismi  adfuisse,  qua1 
sanata  tamen  postea  saepius  revertisset. 

Post  hoc  tempus  per  biennium  bona  valetudine  usus 
est;  tum  vero  duobus  annis  abhinc  novam  gonorrhoeam  sibi 
contraxit,  quae  thea  demulcenti  tractata  post  octo  dies  jam 

fero  siluit,  quum  iterum  rheumatismus  apparuit,  per  sex 
deinde  menses  perdurans,  inprimis  coxam  sinistram  infestans, 
sirpe  remittens,  sed  mox  denuo  exacerbatus.  Quum  de- 
nique hic  quoque  plane  cessasset,  rursus  optime  valuit 
usque  ad  initium  m.  Oclbr.  1847,  quum  tertia  gonorrhoea 
affectus  est.  Hic  certe  timendum  erat  (si  quidem  regula, 
quam  supra  proposui,  vera  est),  ne  iterum  afficeretur 
rheumatismo,  ac  profecto  quatuor  modo  diebus  post  in- 
troitum praeterlapsis  dolores  coxae  sinistrae  queri  incepit, 
ad  lumbos  sese  tendentes,  et  motum  extremitatis  impe- 
dientes. Ceterum  febrilia  nulla  adfuere;  cutis  modo  non- 
nihil sudans.  Praescriptae  sunt  Cucurb.  cr.  vi, 

quae  die  insequente  repetitae  sunt.  Quum  autem  dolores 
augerentur 

Vesicalorium*  regionis  coxae 

die  2 Novbr.  applicatum  est.  Die  4 Novbr.  febrilia  levia 
accessere,  quae  tamen  diebus  inscquentibus  sponte  evanuere; 
sine  dubio  vesicatorio  attribuenda  erant,  quum  hoc  re- 
medium sub  impetu  rheumatismi  anterioris  saepius  talia 
provocasset.  Dolores  proximis  diebus  bene  deminuti  mox 
iterum  aggravati  sunt;  pressio  pone  trochanterem  majorem 
lateris  sinistri  dolorifica  erat,  coxa  etiam  nonnihil  tumida 
apparebat,  et  dolor  usque  ad  hallucem  sese  extendebat; 
ceterum  nusquam  tumor  ullus  apparuit.  Cataplasmate 
emoli,  symptomata  non  minuta  sunt,  quare  d.  26  Novbr. 
praescriptum  est  Rc.  Sublini,  corros.  gr  m. 

Micae  panis  31* 
inde  f.  p.  No.  xxx. 
s.  p.  No.  i dc  dic. 

Una  pilula  secundo  quoque  die  addita  dosis  pilularum 
ad  numerum  XII  aucta  est,  deinde  levi  oris  affectione  mer- 
curiali  provocata  eodem  modo  dosis  deminuta  est.  Initio 
hujus  curae  status  fere  idem  mansit,  et 

Cucurb.  cr.  vi 

bis  sine  levamine  applicat®  sunt. 

A medio  autem  m.  Decbr.  mox  is  duabus  ad  articu- 
lationem cox®  applicatis,  dolores  bene  deminuti  sunt,  ita 
ut  initio  m.  Januar.  1848  exiguam  modo  debilitatem  extre- 
mitatis inf.  sin.  sub  motu  accusaret.  Effluxus, 

Capsulis  e bals.  copaiv.  & exlr.  cubeb. 
non  sine  efleclu  tractatus  est.  Ob  dolorem,  quem  cereo- 
lus, in  canalem  urelhr®  inductus,  loco  circumscripto  cir- 
citer 5 pollices  ab  orificio  urethr®  sito,  provocavit, 

Cauterisalio  loci  dolentis 

ope  apparatus  porte-caustique  Lallemandii  instituta  est. 
Effluxus  siluit,  mox  autem  revertit,  denique  omnino  sedatus 

est,  et  d.  8 m.  Februar.  S , nullum  omnino  cox® 

dolorem  accusans,  nosocomium  reliquit. 


Praeterquam  quod  rheumatismus,  quoties  gonorrhoea 
apparuerat,  eam,  sicut  in  casu  antecedenti,  secutus  est, 
hoc  quoque  notandum  est,  neque  balsamum  copaiv®  neque 
pulverem  cubeb.  in  hoc  casu  ante  adventum  rheumatismi 
adhibitum  fuisse.  Sunt  enim,  qui  rheumatismum  gon.  non 
gonorrhoe®  sed  his  medicaminibus  adscribant. 

Observatio  3tln. 

C.  H.,  agricola  die  30  m.  Aug.  1845  nosocomium 
com.  intravit.  Mense  Aprili  hujus  anni  gonorrhoea  afTe- 
clus  erat,  qua)  tliea  demulc.  & balsamo  copaiva)  tractata 
deinde  siluerat,  sed  labore  intenso  iterum  autumno  appa- 
ruerat. Sponte  jam  fere  evanueraf,  quum  subito  sine  co- 
gnita causa  tumor  notabilis  genus  sinistri,  leviter  modo  do- 
lorificus  exstitit;  primum  nosocomium  Fr.  petierat,  ubi 
cucurbitis  cr.  & vesicatoriis  bono  cum  effectu  tractatus 
erat;  quum  autem,  nosocomio  post  quinque  hebdomades 
relicto,  morbus  recrudesceret  et  tunc  quidem  pra)ter  genua 
articulationem  quoque  sterno-clavicularem  dextram  infe- 
staret, in  nosocomium  com.  receptus  est,  ubi  praescripta  sunt 

Cataplasm.  saturn.  & 
Ungu.  kali  hydriod. 

— Neapolit  aa 
ad  inunctionem. 

Fluctuatio  manifesta  alfuit  in  genu  dextro,  sed  spatio 
trium  hebdomadum  omnino  evanuit,  et  gonorrhoea  balsamo 
copaiva)  adbibito  siluit.  Die  23  m.  Seplbr.  nosocomium  re- 
liquit levi  modo  debilitate  genuum  restante,  quae  post  octo 
circiter  dies  omnino  recessit.  JSgrolus  ceterum  nunquam 
antea  rheumatismum  passus  erat. 


Nosocomio  relicto  per  duos  annos  omnino  sanus  fuit, 

neque  unquam  dolores  rheumaticos  sentiit,  sed  m.  Augusto 

anni  1847,  quum  in  urbem  venisset,  gonorrhoeam  novam 
sibi  contraxit,  quam  thca  demulc.  tractavit.  Haec  nondum 
sanata  erat,  quum  ulterioribus  diebus  m.  Aug.  noctu  su- 
bito exstiterunt  dolor  & tumor  articulationis  pedis  dextri, 
die  insequenti  autem  genu  quoque  dextrum  eodemque  tem- 
pore testis  sinister  intumuit,  quam  ob  causam  iterum  die 
4 Septbr.  nosocomium  com.  petiit.  Genu  dextrum  magno- 
pere tumidum,  fluctuationem  manifestam  praebens,  repertum 
est.  Praescripta  sunt : 

Hirud.  med.  viij  genus  dexlr. 
Cataplasm.  saturn. 

Bals.  copaivae, 

quibus  tumore  nonnihil  quidem  minuto,  sed  tamen  non  ila 
levi  restante  die  9 m.  Septbr.  praescriptum  est  : 

Ungv.  kali  hydriod. 

— Neapolit.  aa 
pro  inunctione. 

Dum  tumor  & dolor  genus  dextri  deinde  decrescunt, 
subito  accessit  tumor  genus  sin.  Quum  dolores  genus  dex- 
tri iterum  graviores  fierent,  vesicatoriuin  ibi  applicatum 
est,  quod  etiam  post  nonnullos  dies  in  altero  genu  impo- 
situm est. 

Medio  mensi  articulationes  duorum  digitorum  affecta? 
sunt;  die  22.  m.  Septbr.  gonorrhoea  siluit,  tumor  testiculi 
jam  evanidus  erat,  doloresque  fugati  erant,  excepto  dolore 
genus  dextri , sed  emplastro  resolvente  applicato  paucis 
diebus  etiam  hic  evanuit.  Die  1 m.  Octbr.  nosocomium 
sanatus  reliquit. 

Mac  in  observatione  idem  quod  in  antecedentibus  re- 
petitur, et  sicut  primo  insultu  morbus  formam  minus  chro- 
nicam quam  in  casibus  antecedentibus  induerat,  ila  etiam, 
quando  iterum  exstitit,  eandem  formam  retinuit.  Si  cui 
observationes  hae  non  sufficiunt,  jam  nonnullos  adhuc  per- 
hibebo, sed  ne  lectorem  fatigem,  eam  modo  historiarum 
morborum  partem,  quae  ad  rem,  quam  hic  tractamus,  spe- 
ctat, atferam,  reliquam  omittam,  et  si  quid  commemoratu 
dignum  continet,  alio  loco  uberius  ad  eam  revertam. 

Observatio  4ta. 

J.  S.  sutor  nosocomium  com.  die  17  m.  Septbr.  1842 
intrat;  laborat  per  4 hebdomades  gonorrhoea,  per  8 
dies  conjunctivitide  et  rheumatismo,  exlremilales  inf. , in- 
primis  genu  sin.  occupante.  Die  12  m.  Febr.  1843  go- 
norrhoea silet,  die  4 m.  Mart.  nosocomium  relinquit.  Mense 
Januario  1844  denuo  nosocomium  intrat;  per  tres  hebdo- 
mades affuerat  gonorrhoea,  per  octiduum  conjunctivitis 
levis,  et  per  aliquot  dies  rheumatismus,  coxam  et  genu 
sin.  inprimis  infestans. 

Observatio  5la. 

P.  II.  caementarius  usque  ad  annum  1840  omnino  sa- 
nus fuit ; tum  gonorrhoea  — sub  ejus  decursu  rheumatis- 
mus apparuit,  primum  in  coxa  dextra  limrcns,  dcin  ad  mal- 
leolos ejusdem  lateris  migrans.  Quum  tres  menses  in  no- 
socomiis decubuisset,  sanatus  abiit.  Per  tres  insequentes 

annos  rheumatismo  non  laborat,  sed  1843  nova  gonorrhoea 
exsistit  — post  6 dies  arthropathia  genuum  & pedum  ite- 
rum apparet. 

Observatio  6,a. 

L.  T.,  typographus  m.  Febr.  1847  afficitur  gonorrhoea; 
balsamo  copaivaB  adhibito  fere  siluerat,  quum  accedit  af- 
fectio genuum  et  articulationum  pedum.  Sanatus  per  non- 
nullos menses  rheumatismo  vacat  — sed  m.  Julio  novam 
sibi  contrahit  gonorrhoeam  et  mox  iterum  genua  et  arti- 
culationes pedum  affecta  sunt,  qua  de  causa  nosocomium 
Fr.  intrat,  ubi  per  duos  circiter  menses  decubuit. 

Observatio  7uia. 

II.  Ch.  II.  nosocomium  com.  intrat  die  8 m.  Octbr. 
1845.  Ante  duos  annos  exstiterat  post  gonorrhoeam  ar- 
thropathia manus  & pedis  dextri.  Duobus  mensibus  ante- 
quam in  nosocomium  intravit  novam  sibi  contrahit  gonor- 
rhoeam, post  7 hebdomades  arthropathia  manus  & pedis 
sin.  sequitur. 


Observatio  8va. 

P.  C.  N.j  antea  sempcr  sanus,  nunquam  rheumatismum 
passus,  octo  annos  abhinc  primam  sibi  contrahit  gonor- 
rhoeam — sub  ejus  decursu  primum  Ophthalmia  apparet, 
tum  rheumatismus,  qui  cum  remissionibus  per  duos  circiter 
annos  mgrolum  vexat,  omnia  medicamina  respuens,  initio 

in  humero  dexlro  haerens , dein  alias  articulationes  imprimis 
coxam  dextram  infestans.  Quum  denique  balneis  maritimis 
cum  effectu  ut  visum  est  adhibitis  rheumatismus  cessassel, 
per  5 annos  fuit  omnino  sanus,  et  rheumatismo  omnino 
non  obnoxius,  sed  m.  Octbr.  1846  gonorrhoeam  novam 
sibi  contrahit  — 14  diebus  post  etiam  rheumatismus  ap- 
paret, maxime  coxam  sin.  infestans,  quamobrem  nosocomia 
petit,  et  m.  Septbr.  1847  nosocomium  com.  relinquit,  me- 
liore quidem  statu,  sed  non  plane  sanatus. 

En  forma  rheumatismi  gon.  gravis,  et  hoc  in  casu 
sicut  iu  compluribus  superiorum  videmus  rheumatismum 
gon.,  quando  recurrat,  eandem  sibi  formam  inducere. 

Observatio  9na. 

F.  V.,  die  5 m.  Septbr.  1843  in  sectionem  chirurgi- 
cam nosocomii  com.  intrat ; aderat  tunc  per  8 dies  go- 
norrhoea (et  ulcera  superficialia  glandis),  per  4 dies 
ophthalmia  utriusque  oculi  & dolor  humeri  dextri.  Ophthal- 
mia antiphlogisticis  sanatur,  rheumatismus  varias  articula- 
tiones aggreditur,  ophthalmia  autem  revertitur  gravior,  iris 
invaditur,  hypopyon  utriusque  oculi  formatur,  sed  ope  ca- 
lomelanos  haec  symptomata  fugantur,  atque  eodem  tempore 
etiam  rheumatismus  minuitur,  ita  ut  d.  29  m.  April.  1844 
nosocomium  relinquat. 

Tum  rheumatismo  per  duos  annos  & dimidium  omnino 
vacat.  Sed  m.  Oclbr.  1846  nova  gonorrhoea  oritur  — 

post  5 dies  ophthalmia  — post  8 rheumatismus,  coxam 
dextram  infestans.  Ophthalmia  post  tres  hebdomades  sa- 

nata  — rheumatismus  ad  alias  articulationes  migrat,  atque 
inprimis  in  genu  dextro  haeret,  ubi  hydarthrus  formatur. 
Die  1 m.  Febr.  1847  opbtbalmia  revertitur  gravior,  iris 
oculi  sin.  afficitur,  exsudationes  plasticae  formantur  ad  mar- 
ginem pupillae ; ope  mercur.  sublim.  corros.  bene  minuuntur; 
rheumatismus  hoc  intervallo  decrescit,  et  die  1 m.  Maii  abit. 


Hoc  in  casu,  quando  oritur  gonorrhoea,  non  solum 

.1 

arthropathia  revertitur,  sed  etiam  et  quidem  modo  simil- 
limo Ophthalmia. 


Observatio  10ma. 

Joh.  S...j  sutor,  intrat  nosocomium  commune  die  25 
m.  Augusti  1848.  Mense  Decembri  1847  gonorrhoea 
prima  vice ; sub  ejus  decursu  rheumatismus  coxae  sin.  De 
m.  Martio  ad  m.  Augustum  omnino  sanus.  Hoc  tempore 
novam  sibi  contrahit  gonorrhoeam,  quam  brevi  postea 
rheumatismus  ejusdem  articulationis  sequitur. 


Observatio  llma. 

Georg  N...,  m.  Novembri  1847  intrat  nosocomium 
commune  ; per  10  hebdomades  adest  gonorrhoea  — per  5 
rheumatismus  inprimis  genua  infestans.  M.  Januario  no- 
socomium sanatus  relinquit.  Per  totum  ver  et  initium 
aestatis  omnino  sanus  ; m.  Julio  1848  nova  gonorrhoea  et 
mox  rheumatismus  valde  gravis  genibus  inprimis  inhaerens. 

Observatio  12n,a. 

M...,  tubicen,  in.  Januario  1848  gonorrhoea  — mox 
ophthalmia  ■ — dein  arthropathia  genus  dextri  affectus  est. 
Post  6 hebdomades  sanatus  est  et  dein  rheumatismo  omni- 
no non  vexatus  est.  Sed  m.  Septembri  novam  sibi  con- 
trahit gonorrhoeam,  mox  afficiuntur  oculi in  nosocomium 
militare,  quod  sub  belli  decursu  ad  Tirsbaek  prope  Yeile 
instituebatur,  die  5 m.  Octobris  transportatus  est;  die  in- 
sequente  genu  dextrum  dolere  incipit,  et  post  nonnullos 
dies  hydarthrus  ibi  formatus  est. 


Quamquam  hae  observationes  sine  dubio  sufficiunt, 
tamen,  quum  dijudicatio  hujus  rei  in  hac  disquisitione  gra- 
vioris sit  momenti,  pauca  alia  addere  conveniet. 

Si  lex  enim,  quam  hic  proposui,  vera  est,  tum,  etsi 
eam  nusquam,  quantum  scio,  apud  eos,  qui  de  rheumatismo 
gon.  scripsere,  commemoratam  invenimus,  tamen  verisimile 
est,  inter  casus  ab  auctoribus  relatos  nos  esse  reperturos, 
qui  sententiam  nostram  confirment.  Atque  ita  sane  res  se 
habet,  sed  quum  id  non  agerent,  ut  hanc  regulam  obser- 
vationibus suis  probarent,  non  notatum  invenimus,  aegro- 
tine  iis  temporibus,  quibus  gonorrhoea  non  laborarent, 
etiam  rheumatismo  omnino  vacarint,  quod  ad  rcin  plane 
probandam  necessarium  est.  lloc  tamen  saepissime  acci- 
disse existimandum  est,  quia  fere  semper  ita  referunt: 
„tum  rheumatismus  denuo  ortus  est”,  vel : rheumatismus 
iterum  recurrit. 


24 


Inter  primos,  qui  de  rheumatismo  gon.  verba  fece- 
runt, fuit  Monteggia,  chirurgus  Italicus.  Tres  citat  casus 
rheumatismi  gon.1),  quorum  secundus  historiam  continet 
aegroti,  qui,  duobus  'mensibus  post  gonorrhoeair^  ortam, 
affectus  est  rheumatismo  articulari  valde  pertinaci,  qui 
tandem  sponte  sanatus  est;  quattuor  annis  post  hunc  im- 
petum iterum  gonorrhoeam  sibi  contraxit,  et  mox  rheu- 
matismus denuo  apparuit. 

Cumano2)  et  ipse  medicus  Italicus  sex  citat  casus 
rheumatismi  gon.,  quorum  quartus  exemplum  praehet  nostrae 
sententia?.  Refert  enim,  ab  homine  22  annos  nato  se 
consultum  esse,  qui  gonorrhoeam  sibi  contractam  remediis 
purgantibus  tractasset,  quibus  gonorrhoea  sedata  sit,  sed 
luin  orchitidem  ortam  esse  ac  paulo  post  tumorem  genus. 
Cumano  adhibuit  pilulas  e tlierebinth.,  quibus  effluxus  re- 
vertit, et  post  aliquantum  temporis  aegrotus  sanatus  est. 
Parvo  temporis  spatio  praeterlapso  idem  homo  novam  go- 
norrhoeam sibi  contraxit;  Cumano  casus  antecedentis  inc- 
inor methodum  exspectativam  adhibuit,  sed  rheumatismus 
tamen  paucis  diebus  interjectis  denuo  apparuit. 

Johannem  Hunterum  virum  cel.,  qui  gonorrhoeam  ejus- 
que  effectus  accuratissime  et  copiosissime  descripsit,  ar- 
thropathiam gon.  non  commemorasse  satis  constat.  Inde 
nonnulli  Angli  recentiores,  id  quod  huic  genti  haud  paulum 
proprium  esse  mihi  videtur,  argumentum  petunt,  quo  eam 


Practisclic  Betnerkungen  uber  venerischc  Kranklicil.cn  im  Dcutschen 
ubersetzt  1798. 

Uber  tlen  gonorrhoiseben  Gctcnkrbcumnlismus  von  Cumano,  Anits- 
wundartz  zu  Triest.  Bchrcnds  Syphilidologie  5 B.  pag.  461. 


25 


sententiam  probent,  rheumatismum  gon.  re  vera  non  in- 
veniri. At  Hunterus  loco1)  quodem  refert,  hominem  sc 
novisse,  qui,  quoties  gonorrhoea  afficeretur,  id  quod  satis 
frequentur  accidit,  rheumatismo  universali  laboraret. 

Illustrissimus  Thomson  -)  refert  casum  rh.  gon. , qui 
iis.  quos  supra  attuli,  congruit. 

Thomas  E.  30  annos  natus  intra  spatium  9 annorum 
ter  passus  est  rh.  articularem,  qui  semper  sub  decursu 
gonorrhoeae,  et  quidem  quando  effluxus  deminutus  erat, 
oriebatur.  Quum  primum  gonorrhoea  laboravit,  etiam 
ulcera  et  bubones  aderant,  quare  mercurio  tractatus  est; 
qua  sub  cura  credidit,  se  refrigerium  contraxisse-,  sed 

i 

nullam  potest  alfere  causam  posteriorum  rheumatismi ‘im- 
petuum, quorum  secundum  9 mensibus  post 'primum,  ter- 
tium 4 annis  post  accidisse  retulit.  Gonorrhoea  semper 
copaiva  tractata  est.  Notandum  est.  rheumatismum  secundo 
impetu  cum  Ophthalmia  conjunctum  fuisse. 

Quum  die  12  m.  Julii  1836  in  nosocomium  North  London 
Hospital  vocatum  acceptus  est,  jam  ante  unum  mensem 
gonorrhoeam  quartam  cum  effluxu  largo  sibi  contraxerat, 
et  tunc  jam  per  hebdomadem  rheumatismo,  initio  in  coxa 
sin.  haerente,  postea  genu  <k  humerum  ejusdem  lateris  ag- 
grediente laborabat.  Paulo  antequam  rheumatismo  affici 
incepit,  conjunctivitis  utriusque  oculi  exstiterat.  Neque 
causam  hujus  impetus  rheumatismi  afferre  potuit,  nec  re- 
frigerio expositus  fuerat;  Thomson  praescripsit  venaese- 


')  Cfr.  1'oucai'l:  consideratioris  sur  1’artliiitc  hlennorhaginue. 
2)  Lancet  1836 — 37. 

ctionem , postea  praeter  alia  medicamina  inprimis  calomel 
& opium  aa  (grij  — pii.  I sexta  quaque  hora).  Casus  valde 
pertinax  erat. 

Similem  fere  casum  Liliewalch1)  citat.  Inter  tres  ob- 
servationes ab  eo  relatas,  una  historiam  continet  aegroti, 
qui  aestate  1837  ob  gonorrhoeam  in  nosocomium  militare 
Holmiense  receptus  est.  Praescripti  sunt  pulveres  cubeb. 
311  sexties  de  die;  postridie  articulatio  pedis  dextri  valde 
tumida  & dolorifica  evasit,  & diebus  insequentibus  balux 
affectus  est,  unde  arthropathia  iterum  ad  pedem  migravit. 
Pulvere  cubeb.  ob  febrilia  seposito  mox  effluxus  iterum 
apparuit,  et  dolores  minuti  sunt,  sed  pulv.  cubeb.  tum 
iterfim  assumpto,  effluxus  denuo  siluit,  & arthropathia  re- 
vertit. Post  6 hebdomades  nosocomium  reliquit.  Hieme 
ejusdem  anni  nova  gonorrhoea  et  mox  arthropathia  ex- 
stitit. Versus  autumnum  1838  octo  diebus  post  coitum 
impurum  arthropathia  apparuit,  et  quidem  antequam  ef- 
fluxus ex  urethra  observatus  est.  Impetus  morbi  hoc  tem- 
pore valde  gravis  fuit. 

Omnium  forsan  optimum  exemplum  vero  regula?  nostra? 
A.  Cooper  vir  cel.  tradit.  -)  Narrat  enim,  ab  homine  go- 
norrhoea laborante  se  consultum  esse,  qui  jam  bis  antea 
gonorrhoea  affectus  fuisset,  ac  semper,  quando  illo  morbo 
vexaretur,  primum  Ophthalmia  tum  arthropathia  correptus 
esset;  aegrotum,  quum  jam  tertiam  gonorrhoeam  sibi  con- 
traxisset, magnopere  timuisse,  ne  Ophthalmia  et  arthropathia 

1)  Syphilidotogic  von  Bchrcnd  6 B.  1844  pag,  471. 

'-’)  A.  Coopcrs  chirurgiskc  Forclwsninger  oversat  af  Blicher  3 B. 
pag.  144. 

reverterentur,  et  re  vera,  quod  Coopcro,  qui  non  antea  ad 
rheumatismum  gon.  animum  attendisset,  valde  mirum  visum 
est,  mox  ophthalmiam,  paulo  post  arthropathiam  apparuisse. 

Quibus  omnibus  allatis  sententiam,  quam  proposui, 
satis  confirmatam  putare  certe  mihi  liceat,  et  fortasse  jam 
diu  lector  benevolus  eam  probatam  existimavit,  sed  si 
parum  in  ea  re  commoratus  sim,  spero  eum  veniam  mihi 
daturum  esse,  qui  cogitet,  si  demonstrare  mihi  contigerit, 
arthropathiam  his  in  casibus  gonorrhoeam  non  fortuito 
sed  necessitate  quadem  secutam  esse,  tum  etiam  hoc  me 
probasse,  gonorrhoeam  re  vera  causam  talis  arthropathiae 
fieri  posse. 

Ut  vero  jam  ad  argumentationem  eorum , qui  rheu- 
matismum gonorrhoicum  denegant,  revertamur:  et  argu- 
mentum e raritate  morbi  ductum,  et  alterum  e defectu 
rationis  pathognomicae  petitum  refutavi,  sed  concedendum 
est  adhuc  tantummodo  illud  probatum  esse:  inter  gonor- 
rhoeam et  arthropathiam,  quae  sub  ejus  decursu  vel  brevi 
post,  nulla  alia  causa  apparente,  oritur,  certam  intercedere 
rationem;  non  simul  illud:  hanc  allectionem  esse  morbum 
specialem.  Quum,  ut  jam  supra  dixi,  rheumatismus  go- 
norrhoicus  nullum  symptoma  pathognomicum  praebeat,  modo 
complexu  symptomatum  omnibusque  morbi  nostri  conditio- 
nibus accurate  examinatis,  dijudicari  potest;  itaque  suffi- 
cit, me  certam  illam  rationem  inter  duas  has  affectiones 
demonstrasse,  quae  vero  restant,  in  ipsa  disquisitione  exa- 
minanda sunt. 

Itaque  primum  disquiram,  qualis  sit  illa  ratio  inter 
gonorrhoeam  et  arthropathiam;  sitne  gonorrhoea  nil  nisi 

causa  praedisponens,  ita  ut  causa  determinans  velul  refri- 
gerium cet.  ad  morbum  provocandum  requiratur?  An  sit 
causa  determinans,  qua)  certis  conditionibus  faventibus 
apud  nonnullos  aegrotos  rheumatismum  excitet?  An  ar- 
thropathia sit  symptoma  infectionis  organismi,  e viro 
quodam  sive  syphilitico  sive  speciali  gonorrhoico  ortae? 

His,  quantum  potuero,  dijudicatis,  dein  describam 
morbum,  ej usque  symptomata,  decursum,  curam,  et  quo 


aliquantum  differentes  sibi  inducat,  tractabo. 

Denique  de  pathogenia  morbi  disputabo,  et  quanti 
momenti  sit  rheumatismus  gonorrhoicus  ad  illustrandam 
universam  rheumatismi  naturam,  qui  morbus  plerumque 
modo  physicis  mutationibus  tribuitur,  exquiram. 

Caput  I. 

Do  ralione,  quae  intercedit  inter  gonorrhoeam  et 
rheumatismum. 

f. 

Q.uum  is  modus,  quo  gonorrhoea  causa  fit  arthropathiae 
sub  decursu  ejus  interdum  orientis,  varie  statui  possit,  ii, 
qui  hanc  arthropathiam  commemorant,  rationem,  quae  inter 
duas  has  affectiones  exsistit,  diversa  via  explicarunt. 

Antequam  sententias,  quae  propositae  sunt,  examina- 
mus, notandum  est,  plerosque  scriptores  opiniones  suas 
non  distincte  proposuisse;  nam  ea,  quae  de  morbo  nostro 
scripta  invenimus,  quaeque  sine  dubio  100-150  paginis 
contineri  possunt,  maximam  partem  tantummodo  c casibus 
relatis  constant;  sed,  quum  cura  magnopere  dependeat  de 
modo,  quo  haec  ratio  explicetur,  ex  illa  sola  saepe  conclu- 
dendum est,  quae  sil  eorum  hac  de  re  sententia. 

Fabre1),  chirurgus  celeberrimus,  ad  rheumatismum, 
gonorrhoea  provocatum,  animum  attendit.  Is  primus,  quan- 
tum scio,  inter  dolores  articulationum  tendinumque,  qui 
ulcus  syphiliticum  sequuntur,  et  eos,  qui  gonorrhoea  effi- 

D Pierre  Fabre,  traite  des  maladics  venerieimes.  Prima  editio  1748, 
Tertia  1778.  Pag.  23. 

ciunlur,  distinxit.  „Habilus  horum,  ait,  fere  nihil  venerei 
praebet,  fere  omnino  rheumaticis  similes  sunt,  quales  ha- 
bendi erant,  nisi  indoles  eorum  venerea  aliis  rebus  pateret”. 
Eo  maxime  ei  videntur  differre  a syphiliticis,  post  ulcus 
primarium  ortis,  quod  mercurio  non  cedant.  Ceterum  hos 
dolores  viro  syphilitico  in  constitutionem  introducto  ad- 
scripsit.  Haec  Fabri  observatio  postea  neglecta  fuisse  vi- 
detur, donec  tandem  versus  finem  seculi  proximi  Swediaur1) 
vir  ili.  denuo  arthropathiae  gon.  mentionem  fecit,  morbo 
nomen  gonocelae  imponens.  Refert  se  6-8  casus  hujus 
morbi  vidisse ; dolores  imprimis  in  genibus  aut  ad  calca- 
neum haesisse;  post  15-20  dies  dolores  evanuisse,  sed 
tumorem  genuum  per  complures  menses  perdurantem  re- 
mansisse. Quum  in  omnibus,  quos  observaverat,  casibus, 
quando  arthropathia  exsistebat,  effluxus  urethralis  cessaret, 
vel  magnopere  deminueretur,  morbum  metastasi  oriri  cen- 
suit,  atque  in  hoc  morbo  sanando  summam  operam  dabat, 
ut  effluxus  revocaretur. 

Eodem  fere  tempore  (1794)  Monteggia,  ut  jam  supra 
indicavi,  nonnullos  casus  rheumatismi  gon.  descripsit. 

Is  systemati  Brownii  valde  deditus  hunc  morbum  ex 
alonia,  diaeta  restricta,  qua)  sub  decursu  gonorrhoea)  ser- 
vari solet,  provocata,  oriri  existimabat,  et  quum  pluribus 
remediis  maxime  mercurialibus  in  usum  vocatis  vidisset, 
eos  casus,  in  quibus  omnino  nihil  adhibuisset,  mque  cito 
sanari,  atque  eos,  qui  medicaminibus  tractati  essent,  eo 
perductus  est,  ut  omnium  optimum  esse  putaret,  nulla  ine- 


J)  Swcdiaurius : Ciber  die  Lustscucho,  ubers.  von  Kleffel.  Bcrlin  1803. 


31 


dicamina  adhibere,  et  modo,  si  quando  dolores  vehemen- 
tiores  exsisterent,  opium  aegrotis  porrigere. 

Itaque  videmus  scriptorum,  qui  hoc  seculo  de  rheu- 
matismo gon.  disseruere,  rationem,  quae  intercedit  inter 
rheumatismum  et  gonorrhoeam , suo  quemque  modo  con- 
siderasse. Ex  Monteggiae  quidem  sententia  gonorrhoea 
praedisponens  modo  causa  rheumatismi  articularis  habenda 
est;  Swediaurius  antem  statuit,  gonorrhoeam  causam  ar- 
thropathiae determinantem  esse ; Faber  denique  putavit, 
gonorrhoeam  causam  esse  infectionis  syphiliticae,  cujus  in- 
ter symptomata  dolores  illos  tendinum  et  articulationum 
ponendos  esse. 

Quando  posthaec  nostro  seculo,  primis  decenniis  inter- 
jectis, denuo  rheumatismus  gonorrhoicus  commemoratur, 
easdem  sententias,  paullulum  tantummodo  mutatas,  inve- 
nimus. 

Itaque  Autenriethus , vir  cel.,  qui  versus  secundi  de- 
cennii finem  arthropathiam , quae  gonorrhoeam  sequitur, 
descripsit,  eam  e corruptione  constitutionis  derivat.  No- 
tandum est,  Autenriethuin  tum  magnopere  conatum  esse 
probare,  virus  gonorrhoicum , quod  gonorrhoea  in  orga- 
nismum introduceretur,  a viro  syphilitico  differens,  re  vera 
inveniri ; atque  ita  arthropathiam  gonorrhoicam  infectionis 
gonorrhoicae,  non,  ut  apud  Fabrem,  syphiliticae  esse  sym- 
ptoma. 

Eandem  sententiam  postea  obtinuit  Rittcr1),  qui  ce- 
terum sicut  Authenriethus  nulla  attulit  argumenta , e qui- 

•*)  Darstcllung  der  scheinbarcn  Aehnlichkcit  und  wcsenlichen  Ver- 
schiedcnhcit  zwisclien  der  Schankcr-  und  Tripperseuchc.  1819. 

bus  appareret,  morbum  non  fortuito  aggredi  aegrotum  go- 
norrhoea laborantem,  neque  ullam  aliam  rationem  apud 
eos  invenire  potui,  nisi  vetustam  illam:  post  ergo  propter. 

Eodem  modo  Eisenmann1)  de  arthropathia  gon.  judi- 
cat; sed  ex  ejus  sententia  morbus  duobus  modis  apparet, 
partiin  ut  metastasis,  suppressam  gonorrhoeam  sequens, 
partiin  ut  symptoma,  viro  gonorrhoico  debitum  (Erschei- 
nung  der  vvandelbaren  Tripperseuche). 

Primam  earum  morbi  formarum,  quarum  diagnosin 
differcntialem  tamen  statui  non  posse  censet,  gonorrhoea 
revocanda,  alteram  vero  antiphlogisticis  et  arsenico  aut 
decoctis  mundificantibus  tractari  vult. 

Inter  syphilidologos  recentiores  duo  inprimis,  Wallacc 
et  Baumes,  morbum  inter  effectus  viri  in  corpus  gonorrhoea 
illati  posuere. 

Wallaceus  gonorrhoeam  judicat  esse  catarrhalem 
syphilidis  formam,  quum  vero  jam  satis  constat,  viro  sy- 
philitico, ulcere  in  corpus  introducto.,  membranas  fibrosas 
et  synoviales  affici  posse,  nihil  impedit,  quo  minus*  qui 
gonorrhoeam  non  nisi  aliam  syphilidis  formam  ducat,  idem 
putet,  virus  syphiliticum,  hac  via  in  organismum  receptum, 
easdem  telas  aggredi  posse.  Concedit  autem  Wallaceus, 

quum  casus  occurrant,  in  quibus  rheumatismus  eflluxu 
urethrali,  e nulla  contagione  syphilitica  orto,  stipetur,  at- 
que ita  sympathia  inter  urethram  et  articulationes  admit- 
tenda sit,  rheumatismum  gon.  etiam  tali  organorum  sym- 

*)  Eisenmann.  DerTripper  in  nllcn  seinen  Fonnen  und  in  allen  seinen 

Folgen.  Vol.  1-11.  1830. 

-)  Wallacc : tieatisc  on  tlic  vcnercal  discase  1838. 

pathirc  deberi  posse,  itaque  maxime  ad  eam  sententiam 
inclinat,  ut  rheumatismum  gon.  mox  illo  mox  hoc  modo 
oriri  putet. 

Baumes1),  qui  virus  speciale  gonorrhoicum  statuit, 
eos  modo  casus  rheumatismi  gon.,  qui  blennorrhagia  chro- 
nica protracta  provocentur,  e diathesi  in  organismo  go- 
norrhoea nata  oriri  sensit,  sicut  symptomata  syphilitica 
secundaria  et  tertiaria  non  continuo  post  ulcus  primarium 
apparens,  sed  haud  mediocri  temporis  spatio  interjecto, 
exsistant. 

Si  vero  rheumatismus  in  stadio  gonorrhoea?  acuto 
oritur,  credit  eum  vel  refrigerio  cet.  vel  metastasi  gonor- 
rhoeae, cura  intempestiva  aliove  modo  suppressae,  adscri- 
bendum  esse. 

Morbum  semper  metastasi  deberi,  ut  supra  dictum 
est,  Swediaurii  erat  sententia,  quam,  quum  secundo 
et  tertio  decennio  hujus  seculi  mentio  rheumatismi  gon. 
denuo  fieri  coeperat,  multi  secuti  sunt.  Ita  Cullerier  sen.  2), 
qui  morbum  nomine  tumoris  albi  blennorhagici  descripsit, 
hanc  arthropathiam  oriri  censet,  quum  irritatio,  effluxu 
cessante,  ex  urethra  ad  articulationes  migrat,  sed  ut  hoc 
fieri  possit,  ex  ejus  sententia  et  dialhesis  specialis,  aut 
scrophulosa,  aut  rheumatica,  aut  arthritica,  et  causa  deter- 
minans, ut  violentia  externa,  refrigerium  cet.  requiritur. 
Quum  igitur  morbum  per  metastasin  oriri  putet,  effluxum 
quam  citissime  revocare  hortatur. 

')  Bnnmes : precis  theoriques  et  pratiques  sur  les  inaladies  venerien- 

nes.  T.  II.  pag.  27 — 29. 

-)  Dictionnaire  de  mcdcciuc  cn  LX  Vol.  — Vol.  III. 

Quod  idem  suadet  Lagneau;  non  ita  Giberlus 1), 
etsi  sicut  hi  morbum  metastasi  oriri  credit.  Ceterum 
Gibertus  nonnullis  etiam  aliis  locis  a scriptoribus  supra 
nominatis  dissentit,  velut  quando  morbum  semper  idque 
brevi  temporis  spatio  prorsus  sanari,  saepissime  talum 
afficere,  similia  atlert. 

Eodem  tempore  et  fortasse  etiam  paulo  antequam  hae 
quaestiones  hoc  modo  in  Gallia  examinabantur,  nonnulli 
chirurgi  Anglici  arlhropatiam  gon.  exquirere  coeperunt. 

Primus  quidem,  quantum  scio,  Broddie2),  vir  summi 
ingenii,  in  disquisitionibus,  quas  de  morbis  articulationum 
composuit,  nostri  morbi  mentionem  fecit.  Sed  in  opere 
ejus  nil  nisi  historias  decursum  morbi,  complicationes 
ejus,  atque  curam  in  usum  vocatam  perhibentes  invenimus; 
ac  quum  in  his  disquisitionibus  animum  maxime  ad  studium 
arthropathiarum  converteret,  gonorrhoeam  neglexisse  vi- 
detur, atque  ideo  in  observationibus  huc  pertinentibus 
allatis  non  indicatum  invenimus j utrum  effluxum  revo- 
candum esse  censeat,  annon,  aut  quo  modo,  si  sub  de- 
cursu rheumatismi  gon.  persistat,  tractandus  sit. 

Lavvrence  et  Thompson  fere  nihilo  magis  quam  Broddie 
gonorrhoeae  rationem  habuerunt. 

Itaque  Lawrence  in  praelectionibus  suis  praeclaris3) 
symptomata,  complicationes  exitusque  rheumatismi  gon. 
describens:  „oninium  horum  symptomatum,  inquit,  basis 


*)  Tiaite  des  maladies  venenctmes. 

-)  Observations  on  the  diseases  of  the  joints. 

3)  Lccturcs  1830—31.  Lancet  1831.  Vorlesungen  von  I.awrencc 
iibcrsetzt  von  Bchrcnd. 

est  constitutio  propria,  ad  rheumatismos  contrahendos  ma- 
xime propensa;  quare  in  morbo  curando  localia  remedia 
non  sufficiunt,  sed  constitutio  semper  spectanda  est.  Pri- 
mum venaesectio  instituenda  est,  dein,  remedio  purgante 
porrecto,  mercurius  etiam  ad  salivationem  summam  vim 
exserere  mihi  visus  est.” 

Thompson  huic  prorsus  assentiebalur. 

Sed  nonnulli  chirurgi  Anglici  rem  alio  modo  judica- 
runt; Titley  et  Astley  Cooper  statuerunt,  rheumatismum 
gonorrhoicum  iisdem  tantummodo  medicaminibus  tractandum 
esse,  quae  ad  gonorrhoeam  sanandam  adhibentur,  veluli 
bals.  copaivae,  ol.  therebinth. , alia.  Eadem  ratione  Cu- 
mano quoque  morbum  tractari  placet. 

Quo  tempore  Titley  & A.  Cooper  in  Anglia  hanc 
curam  suaserunt,  Ribes1)  et  Velpeau  eam  in  Gallia  com- 
mendavere. Constat  Ribesium  doses  majores  balsami  co- 
paivae non  solum  ad  gonorrhoeas,  sed  etiam  ad  morbos 
conseculivos  curandos  magnopere  laudasse.  „lnter  hos,  ait, 
duos  casus  tumoris  genus  valde  dolorifici  post  gonor- 
rhoeam subito  suppressam  ortos  observavi,  in  quibus  bals. 
copaivae  per  12  dies  cum  successu  adhibitum  .est,  aegro- 
tique,  nullis  aliis  medicaminibus  adhibitis,  sanati  sunt.” 
Similem  curam  cel.  Velpeau2)  in  praeclaris  suis  prae- 
lectionibus suadet,  excepto  quod  bolos  c bals.  copaivae  & 
pulv.  cubeb.  formatos  praefert.  Ceterum  Velpeau  neque 
balsamo  copaivac  ullam  vim  ad  morbum  provocandum  allri- 

’)  Revuc  medicale  1822. 

2)  Velpeau:  Clinique  cliiiuigicalc  T.  III.  Dictionnnire  de  tnedccinc 
ct  chirurgie  eu  30  Vol.  Tom.  IV. 

buit,  neque  ei  magni  inleresse  videtur,  utrum  arthropathia 
oriente  effluxus  sileat  an  persistat. 

Bonnet1),  qui  de  morbis  articularibus  opus  eximium 
scripsit,  tum  primum  balsamum  copaiv®  adhibere  suadet, 
quando  status  inflammatorius  remediis  antiphlogisticis  jam 
fugatus  est.  Ceterum  eos  modo  casus  ad  rheumatismum 
gon.  pertinere  censet,  in  quibus  arthropathia,  effluxu  ure- 
thrali subito  silente,  sine  alia  causa  cognita  oriatur. 

Foucart2),  in  cura  omnino  Velpeau  secutus,  ideo 
effluxum,  si  silet,  non  revocari,  sed  si  persistit,  tractari 
vult.  Ceterum  is  illos  quoque  casus  ad  rheumatismum 
gon.  pertinere  statuit,  in  quibus,  effluxu  haud  sedato,  rheu- 
matismus oritur. 

Holscher  3)  in  rheumatismo  gon.  tractando  minus  ef- 
fluxum spectat,  quam  gonorrhoeae  sequelas,  stricturas  et 
hyperaesthesiam  loci  urethrae  circumscripti,  cui  statui  mul- 
lam vim  ad  morbum  protrahendum  tribuit.  Itaque  etiam 
suadet,  si  morbus  non  brevi  terminatur,  cereolos  inducere; 
praeterea  pilulas  e mercurio  sublini,  corros  valde  efficaces 
esse  existimat.  Ceterum  tres  formas  statuit  rheumatismi 
gon.  1)  metastaticam,  2)  acutam,  3)  chronicam;  de  modo 
autem,  quo  gonorrhoea  rheumatismum  provocet,  sententiam 
proponere  non  audet. 

Versus  finem  secundi  hujus  seculi  decennii  magna 
orta  est  inter  syphilidologos  controversia  de  usu  mercurii 


*)  Traite  des  maladies  des  articulations.  Tora.  I.  Pag.  376. 

*)  Quelques  consideratioris  pour  servii* *  a 1’histoirc  de  Partliriste  blcn- 
norrhagique. 

;1)  Holschors  Annalcn.  Ncue  Folgc  4 Jnhrgang  1844.  Pag.  133. 

in  syphilide  curanda,  mullique  contendebant,  complura 
symptomata,  quae  vulgo  ad  morbum  ipsum  relata  essent, 
huic  remedio  solo  adscribenda  esse.  Itaque  non  mirandum 
est.  si  eodem  tempore  eam  sententiam  propositam  inveni- 
mus, rheumatismum  gon.  non  gonorrhoeae  sed  balsamo 
copaivae  deberi. 

Eaglc')  Anglus,  cui  casus  arthropathiae  gon.  ad  hanc 
opinionem  confirmandam  sat  aptus  illo  tempore  sese  prae- 
buerat, hanc  sententiam  probare  conatus  est;  morbum 

igitur  non  rheumatismum  gon. , sed  rheumatismum  copai- 

- » 

valem  appellari  voluit,  negavitque,  gonorrhoeam,  si  re- 
mediis antiphlogisticis  tractaretur,  unquam  rheumatismum 
afferre. 

Huic  Maddok;* 2)  plane  assentitur,  rationemque  historia 
morbi  probari  censet,  qua  tantummodo  traditur,  hominem, 
qui  sub  decursu  gonorrhoeae  balsamum  copaivae  adhibuisset, 
rheumatismo  affectum  esse. 

Anno  praeterito  denique  Pauli3),  qui  sagacitatem 
Eaglii  valde  admirari  videtur,  non  observationibus  sed 

y 

theoriis  tantummodo  idem  probabile  reddere  conatus  est. 

Videmus  igitur,  historia  rheumatismi  gon.  perlustrata, 
scriptores  de  ratione,  quae  inter  gonorrhoeam  et  rheuma- 
tismum intercedit,  summopere  dissentire.  Sententias  eorum 
forsan  in  has  classes  redigere  liceat: 


J)  Lancet  1836—37. 

2)  Lancet  1836  -37. 

y)  Walter  und  Amnion: 
6 B.  3 II.  1817. 


Journal  fur  Chirurgie 


nd  Augonheilkundc. 

1)  Gonorrhoea  esi  causa  prtedisponcns  (Monteggia  et 
Cullerier  sen.). 

2)  Gonorrhoea  est  causa  occasionalis,  constitutione  sin- 
gulari praedisponente  (Lawrence,  Thompson,  Yelpcau). 

3)  Rheumatismus  metastasi  oritur,  gonorrhoea  silente 
(Svvediaur,  Lagneau,  Gibert,  Bonnet). 

4)  Rheumatismus  symptoma  gonorrhoicce  organismi  in- 
fectionis habendus  est  (Autcnrieth,  Ritter,  Eisenmann, 
Baumes). 

55  Rheumatismus  symptoma  est  syphilitica?  organismi 
infectionis  (Fabre,  Wallace). 

6)  Rheumatismus  ex  usu  balsami  copaivae  oritur  (Eagle, 
Maddok,  Pauli). 

Sed  antequam  ad  has  sententias  dijudicandas  transeo, 
primum  conditiones,  quibus  vel  determinantibus,  vel  fa- 
ventibus rheumatismus  gon.  oritur,  examinabo,  ad  quam 
disquisitionem  65  observationes,  in  nosocomio  com.  &Fri- 
dericiano  collectae,  mihi  prasto  sunt. 

Numerus  htfrum  casuum,  qui  fere  omnes  spatio  inter 
a:  1843 — 48  interjecto  includuntur,  haud  magnus  quidem 
est,  sed  tamen  vix  exiguus  habendus  est,  si  consideratur, 
numerum  omnium  morbi  nostri  casuum,  qui  hucusque  a 
variis  scriptoribus  relati  sunt,  hunc  vix  superare.  Ita 
v.  c.  Foucart,  qui  omnes  casus  in  Gallia  usque  ad  a:  1844 
descriptos  collegisse  videtur,  non  nisi  16  casus  et  quidem 
maxima  ex  parte  minime  accuratos  invenire  potuit,  iisque 
ipse  duos  modo  addit.  I11  aliis  vero  terris  numerus  ca- 
suum descriptorum  sine  dubio  viginti  non  superat.  Ce- 
terum fere  omnes,  quos  in  hac  dissertatione  in  extenso 

relaturus  sum,  casus  ipse  observavi,  ac  si  in  nosocomio 
aegrotos  observare  mihi  non  contigit,  eos  postea,  quantum 
mihi  copia  fuit,  in  urbe  quaesivi,  ut  relationes  eorum  de 
morbo  cum  diariis  nosocomiorum  comparare  possem. 

Conditiones,  qua?  vel  favent  morbo  vel  eum  provo- 
cant, partim  in  ipso  aegroto,  partim  extra  eum  quaerendae 
sunt. 

Examinemus  jam  primum  conditiones , quae  aegrotis 
inhaerent. 

Sexus 

Inter  causas  ad  rheumatismum  gon.  praedisponentes 
sexus  magni  est  momenti.  Constat  enim  rheumatismum 
gonorrhoicum  mullo  complures  afficere  viros  quam  feminas. 
Inter  omnes  casus,  quos  hic  collegi,  ne  unus  quidem 
rheumatismum  gon.  apud  feminam  observatum  praebet, 
quamquam  omnia  scorta,  quae  scilicet  blennorrhoeis  maxime 
exposita  sunt,  in  nosocomid  com.  decumbunt.  Sed  tamen 
nequaquam  equidem  ea  sum  sententia,  morbum  non  posse 
feminas  aggredi,  sed  rarissime  id  accidere  certum  duco, 
lam  Autenriethus  „fere  semper  viros  invadit,  ait,  haec  ar- 
thritis localis”;  idem  complures  alii  monent,  atque  inter 
casus  rheumatismi  gon.  ab  scriptoribus  relatos  unum  modo 
reperirc  potui,  in  quo  morbus  feminam  aggressus  esse  di- 
citur. Ille  casus  a Blalin  et  Nivet1)  relatus  occurrit. 


')  Traitc  des  malndics  des  femmes,  qui  determinent  des  fleures  blan- 
chcs  png.  I6i>. 

D . . . . 23  a.  nata  intravit  in  nosocomium  Parisiense 
de  Lpurcine  vocatum.  Ilaec  femina  constitutionis  lympha- 
ticae per  longum  tempus  lcucorrhoea  periodice  apparente, 
colica  stipata,  laborabat.  Tunc  quidem  gonorrhoeam 
sibi  contraxerat,  sed  neglexerat;  gonorrhoea  autem  fere 
omnino  sedata,  genu  sinistrum  tumere  incepit.  Sentiebat  in 
hac  articulatione  dolores  obtusos,  qui  flexione  augebantur. 
yEgrotae  in  nosocomium  receptae  genu  sinistrum  fluctua- 
tionem manifestam  praebuit,  patella  elevata  erat,  cutis  co- 
loris normalis.  Haud  sanata  post  aliquot  dies  nosocomium 
reliquit. 

Alterum  casum  huic  similem,  quem  autem  non  descri- 
bunt, a se  observatum  esse  referunt;  tantummodo  auctores 
adnotant,  morbum  etiam  in  hac  aegrota  articulationem 
genus  occupasse,  quod  haud  bene  congruit  cum  sententia 
Iulii  Cloqueti,  hominis  ili. , qui  rheumatismum  gon.  femi- 
narum saepissime  articulationem  coxo- femoralem  afficere 
confirmat.  Ilanc  sententiam  postea  reperi  a compluribus 
divulgatam,  sed  nullis  observationibus  fundatam,  id  quod, 
quum  ipsum  opusculum,  in  quo  hanc  sententiam  proposuit, 
nancisci  mihi  non  contigerit,  valde  deploro,  lui.  Cloquet 
enim  est  autor,  in  cujus  sententiis  summam  fidem  ponam. 
Itaque  necesse  est  in  medio  relinquamus,  • quaenam  articu- 
latio apud  feminas  saepissime  sit  sedes  rheumatismi  gon., 
et  sufficiet  affirmare,  morbum  rarissime  feminas  aggredi. 

Equidem  autem  hoc  non  parvi  credo  interesse  ad 
probandum , rheumatismum  gon.  re  vera  esse  morbum 
specialem.  Nam  si  rheumatismus  fortuito  modo  ad  gonor- 
rhoeam accederet,  nulla  sane  erit  causa,  cur.  fere  nunquam 

talis  complicatio  accideret  in  feminis,  quae  etiamsi  minus 
frequenter,  tamen  satis  saepe  et  rheumatismo  et  blennor- 

rhoeis  genitalium  specilicis  laborant.  Aliter  autem  res  se 

\ 

habet,  si  ponimus,  gonorrhoeam  esse  causam  rheumatismi 
et  affectione  canalis  urethrae  hanc  arthropathiam  provocari; 
nam,  hoc  posito,  morbum  rarissime  feminas  aggredi  ne- 
cesse  est.  Constat  enim  blennorhagiam  urethralem  esse 
morbum  in  feminis  minime  frequentem,  atque  si,  quod 
certe  licet,  ponimus  inter  20  feminas,  blennorrhagiis  spe- 
cificis affectas,  unam  modo  blennorrhagia  urethrali  labo- 
rare, et  altera  ex  parte  inter  50  aegrotos  blennorrhagiis 
urethralibus  obnoxios,  modo  unum  rheumatismo  gon.  af- 
fici,'facile  accidere  potest,  ut  ex  mille  feminis,  blennor- 
rhagiis specificis  affectis,  una  modo  rheumatismo  gon.  cor- 
ripiatur. Huc  accedit,  quod  nonnullas  conditiones,  quae 
magnopere  ortui  rheumatismi  ^i.  favere  videntur,  velut 
stricturae,  rarissime  in  feminis  occurrunt. 

JEtas. 

Quum  omnino  homines  inter  vigesimum  et  quadragesi- 
mum aetatis  annum  versantes  morbis  venereis  maxime  expo- 
siti sint,  tum  aegrotorum,  qui  nostro  morbo  obnoxii  fuerunt, 
pleri  que  intra  hos  fines  quoque  includuntur.  Ex  65  aegrotis 
plerique  24—28  annos  nati  fuere.  Duo  modo  40  annos 
superaverunt,  quum  morbo  nostro  prima  vice  affecti  sunt; 
unus  modo  16  a.  natus  erat. 

Habitus,  constitutio,  similia. 

Fere  omnes,  quos  ipse  observavi,  habitum  sanum, 
quin  etiam  persaepe  floridum  praebuerunt.  Nonnulli  con- 
stitutionis lymphaticae,  sed  raro  notabili  gradu,  mihi  vide- 

bantur.  Temperamentum  fere  omnes,  quos  observavi, 
sanguineum,  quod  vocant,  praebuerunt,  neque  unquam 
phlegmaticum  distinctum  se  obtulit. 

Hereditas  vero,  quae  in  rheumatismo  vulgari  satis 
magni  momenti  est,  quid  ad  morbum  nostrum  provocan- 
dum efficiat,  admodum  difficile  est  dijudicatu.  Nonnullos 
aegrotos  quaesivi,  utrum  parentes  rheumatismo  laborassent, 
sed  responsum  fuit  fere  semper  negativum. 

Alii  morbi  vel  dispositiones  morbosas. 

Gonorrhoeae,  quae  has  arthropathias  efficiunt,  fere  sem- 
per chronicae  sunt,  atque  etiamsi  interdum,  oriente  rheu- 
matismo, hoc  nondum  appareat,  postea  saepissime  tales 
evadunt;  ita  ut  inter  65  casus  rheumatismi  gon.  in  51 
gonorrhoea  chronica  fuit,  duratio  autem  ejus  in  7 dubia, 
in  7 verisimiliter  acuta. 

Quae  quum  ita  sint,  ffepectandum  erat,  fore  ut,  quae 
momenta  magnam  vim  haberent  ad  gonorrhoeas  chronicas 
reddendas,  eandem  quoque  ad  rheumatismum  gon.  provo- 
candum exsererent,  ita  v.  c.  gonorrhoeae  praegressae,  stri- 
cturae, usus-intempestivus  bals.  copaivae  vel  pulveris  cubeb., 
negligentia,  alia  similia,  quarum  rerum  jam  hoc  loco  go- 
norrhoeae antecedentes  et  stricturae  commemorandae  sunt. 

Inter  57  aegrotos  notatum  invenio  viginti  gonorrhoeis 
antecedentibus  antequam  rheumatismo  gonorrhoico  labo- 
rasse; sed  hic  numerus  sine  dubio  nimis  exiguus  habendus 
est,  quum  aegroti  gonorrhoeas  et  praesentes  et  antecedentes 
frequenter  celent. 

Si  in  65  casibus  decies  modo  stricturam  urethrae  an- 
notatam invenimus,  hoc  sine  dubio  ei  rei  tribuendum  est, 

quod  gradus  strietur®  leviores  et  aegrotos  et  medicos  fa- 
cillime effugiunt;  ultimo  modo  tempore  hanc  ad  rem  ani- 
mum converti,  sed  non  dubito,  quin,  si  antea  attendissem, 
plus  quam  decem  exempla  afferre  potuissem.  Fere  semper 
in  casibus,  quos  proximo  tempore  vidi,  si  non  stri- 
cturam, certe  hypenethesiam  loci  urethrae  circumscripti  5 
circiter  pollices  pone  orificium  urethrae  siti,  reperi;  haec 
sine  dubio  signum  lentae  inflammationis  localis,  atque  for- 
tasse primum  stricturae  initium  haberi  potest. 

Si  haec  inflammatio  aut  strictura,  effluxu  gonorrhoico 
sedato,  remanet,  fieri  potest,  ut  rheumatismus  jam  fugatus, 
nulla  nova  infectione  accedente,  hac  inflammatione  urethrae 
locali  vel  excessu  vel  alio  modo  exacerbata,  revocetur.  Erat 
haec  causa,  cur,  quando  supra  hanc  sententiam  proposui, 
rheumatismum  gon.  non  reverti,  nisi  nova  gonorrhoea 
existeret,  addidi  verba  dummodo  illa  gonorrhoea  nullis 
residuis  relictis  pariter  atque  arthropathia  omnino  sanata  sit. 

Quibus  finibus  positis  regula  minime  labefieri  sed 
potius  firmari  mihi  videtur,  nam  hoc  facto  eadem  causa 
(rationem  dico,  quae  inter  affectionem  urethralem  et  rheu- 
matismum intercedit)  efficit,  ut  rheumatismus  denuo  ori- 
atur, et  quando  nova  provocatur  gonorrhoea,  et  quando 
rheumatismus  quasi  sponte  excitari  videtur;  statui  enim 
licet,  quamdiu  idem  slatus  pathologicus  in  urelhra  per- 
sistit, magnam  adesse  ad  novos  impc.lus  rheumatismi  con- 
trahendos proclivitatem.  Cui  congruenter  saepius  sub  im- 
petu rheumatismi  magis  diuturno  arthropathiam,  quum 
effluxus,  talibus  residuis  relictis,  excessu,  refrigerio  vel 
alio  modo  augeretur,  exacerbari  vidi.  Cujus  rei  exem- 

pium  v.  c.  is  praebuit,  quem  observatione  oclava  comme- 
moravi. Quum  enim  quinque  annis  post  gravissimum 
rheumatisimi  gon.  impetum,  nova  gonorrhoea  m.  Oclbr.  a. 
1846  orta,  mox  dolores  lumborum  et  coxae  dextrae  cum 
contractionibus  spasmodicis  extremitatis  inferioris  dextrae 
conjuncti  exstitissent;  haec  symptomata  post  duorum  men- 
sium in  nosocomiis  decubitum  ita  mitigata  erant,  ut  ea 
relinquere  et  negotiis  suis  vacare  valeret;  sed  m.  Aprili 
a.  1847  effluxus  urethralis,  qui  semper  hoc  intervallo, 
quamquam  perexiguus,  perstiterat,  subito,  coitu  impuro 
nullo  praegresso,  magnopere  auctus  purulentusque  factus 
est  et  mox  dolores  coxae  dextrae,  qui  jam  fere  siluerant, 
graviores  exstitere,  contractiones  spasmodicae  iterum  appa- 
ruere, neque  amplius  negotiis  suis  vacare  potuit,  quainob- 
rem  nosocomium  com.  denuo  petere  coactus  est.  Ibi, 
quum  effluxus  sedatus  esset  balsamo  copaivae  et  injectio- 
nibus, exploratione  urethrae  ope  cereoli  instituta,  hyperae- 
sthesia notabilis  loci  circumscripti  5 circiter  pollices  ab 
orificio  reperta  est.  Hic  locus  instrumento,  quod  porte- 
caustique  Lallemandii  vocatur,  tactus  est,  quo  facto  mox 
dolores  lumborum  et  coxae  dextrae,  qui  per  plures  menses 
nil  fere  mutati  restiterant,  ita  deminui  observati  sunt, 
ut  aliquot  diebus  post,  quum  bene  ambulare  valeret,  e 
nosocomio  exire  ipse  postularet.  Si  tales  exacerbationes 
vel  novi  impetus  saepius  et  intervallis  interjectis  majoribus 
nonnihil  aequalibus  apparent,  error  sane  et  in  diagnosi  et 
in  prognosi  morbi  facile  oriri  potest,  atque  ita  saepe  non 
gonorrhoea  causa  rheumatismi , sed  rheumatismus  causa 
gonorrhoeae  existimatur.  Multae  observationes,  ascripto- 

ribus  ut  exempla  blennorrhagiae  rheumaticae  sive  arthriticae 
relatae  sine  dubio  luic  pertinent,  et  de  proclivitate  inflam- 
mationum urethrae  chronicarum  ad  arthropathias,  conditio- 
nibus faventibus,  provocandas  dependent,  quod  illustrantem 
forsan  hoc  loco  mihi  liceat  casum  referre. 

Observatio  I3ina. 

E stirpe  sana  ortus  M . . . . mercator  20  a.  natus 
1838  primum  gonorrhoea  affectus  est,  quae  ope  balsami 
copaivae  sanata  est. 

Anno  1839  nova  gonorrhoea  infectus  est.  Versus 
finem  a.  1840  tertiam  gonorrhoeam  sibi  contraxit,  quae 
epididymitide  complicata  est;  dum  hic  morbus  adhuc  per- 
durat, aegrotus  in  aqua  conglaciata  ambulans  subito  pa- 
ralysi . musculorum  lateris  sinistri  faciei  correptus  est. 

Tum  nosocomium  Fr.  petiit,  et  post  tres  hebdomades  plane 
sanatus  abiit. 

Anno  1841  quartam  sibi  contraxit  gonorrhoeam.  Mor- 
bus circiter  octo  dies  perstiterat,  quibus  nulla  medicamina 
adhibuerat,  quum  febrilia  levia  exstitere,  et  genu  dextrum 
tumere  & dolere  coepit.  Lectum  tenere  coactus  medicum 
consuluit,  quem  tamen  gonorrhoeam  celavit,  quae  mox  post 
invasionem  rheumatismi  magnopere  decreverat.  Adhibuit 
tunc  tantummodo  Mixt.  camphorat.  & 

Liniment.  vol.  camph. 

Sub  decursu  morbi  etiam  alterum  genu  affectum  est, 
et,  decem  circiter  hebdomadibus  praeterlapsis,  omnino  sa- 
natus est. 

Initio  mensis  Octbr.  anni  1842  in  nosocomium  Fr. 
ob  hydarthruin  genus  sinistri  receptus  est.  Quatuordecim 
circiter  diebus  ante  introitum  effluxus  exstiterat  urethralis, 
quem,  quuin  eodem  anno  uxorem  duxisset,  nulli  novae  in- 
fectioni sed  vigiliis  adscribendum  esse  censebat,  et  jam 
tunc  per  longius  tempus,  antequam  effluxus  apparuit,  stran- 
guria laboraverat.  Ceterum  octo  diebus  post  gonorrhoeam 
exortam  dolores  vagantes  cum  febrilibus  conjuncti  exsti- 
tere, ad  quos  accessit  Ophthalmia  cum  notabili  oculi  in- 
jectione et  epiphora.  Ophthalmia  autem  brevi  fugata  tumor 
dolori  ficus  primum  articulationis  pedis  dextri,  dein  genus 
sinistri  ortus  est.  Tunc  quoque  gonorrhoeam  celavit,  quae 
paulo  post  invasionem  rheumatismi  fere  siluerat.  Hac 
vice  remediis  anthiphlogisticis  et  antirheuinaticis  tractatus 
est,  ita  porrectum  est  interne 

Nitrum 

primum  ut  mixtura  nitrosa  (3n  — Svm),  dein  cum  essentia 
stibii  conjuncta,  denique 

Mixtura  camphorata, 

praeterea  01.  jecinoris  aselli 

bfi  4 de  die; 

externe  Hirudines 

Cataplsm.  salum. 

et  praeterea  Balnea  Russica 

versus  finem  morbi,  qui  12  circiter  hebdomades  perdura- 
vit, et  sub  cujus  decursu  alterum  quoque  genu  et  arti- 
culatio sterno-clavicularis  dextra  affecta  sunt. 

Anno  1843  valetudine  bona  gavisus  est. 

Exstitit  postremis  anni  1844  mensibus  eflluxus  ure- 

thralis  et  octo  circiter  diebus  post,  effluxu  decrescente, 
arthropathia  genuum.  Eodem  ac  arthropathia  tempore 
etiam  ophthalmia  levis  brevi  fugata  apparuit.  Tunc  domi 
decubuit,  et 

Hirudines, 

Cataplasma. 

tantummodo  adhibuit,  nulla  autem  remedia  interna.  Mor- 
bus post  idem  fere  temporis  spatium,  atque  antea,  10— 12 
hebdomadum,  desiit. 

Initio  m.  Novbr.  anni  1845  M . . . . ob  hydarthrum  ge- 
nus sin.  nosocomium  Fr.  petere  coactus  est.  Tunc  quoque 
effluxus  urethralis,  qui,  ut  antea,  arthropathiam  anteces- 
serat, nullam  mentionem  fecit,  sed  lapsum  in  platea  ac- 
cusavit. Quam  ob  causam  externis  tantummodo  remediis 
tractatus  est: 

Cucurbitis, 

Vesicatoriis  & denique 

Balneis  Russiois. 

Octo  hebdomadibus  praeterlapsis  nosocomium  sanatus 
reliquit.  Sed  jam  tunc  praeter  stranguriam  intercurrentem 
radium  urinae  deminui  animadverterat. 

i 

Post  nonnullam  in  usu  spirituosorum  intemperantiam 
effluxus  urethralis  hieme  a.  1846  exstitit,  mox  oculi  af- 
fecti sunt,  deinde  rheumatismus  apparuit.  Tunc  domi 
decubuit.  Vesicatoriis  & 

Balneis  Russicis 

adhibitis  post  novem  circiter  hebdomades  sanus  erat. 

Denique  anno  1847  solito  modo  affectus  est.  Appa- 
ruit enim  primis  diebus  m.  Augusti , post  abusum  cercvicia) 

Bavaricae  effluxus  urethralis,  et  mox  arthropathia  secuta 

% 

est;  genu  sinistrum  enim  tumidum  et  dolorificum  evasit, 
et  dolores  vagantes  coxarum  exstitere. 

Hirudinibus 

pluries  applicatis  hydarthrus  genus  deminutus  est,  sed  tum 
articulatio  maxillae  inferioris  sinistra  affecta  est,  motus  ar- 
ticulationis magnopere  impeditus  erat,  et  pressio  ante 
auriculam  hujus  lateris,  ubi  etiam  tumor  apparuit,  sat 
dolorifica  sentiebatur.  Dolor  inde  versus  oculum  sinistrum 
sese  tetendit,  photophobia  exstitit,  et  conjunctiva  scleroticae 
injecta  est.  Injectio  diebus  insequentibus  aucta  est,  con- 
junctiva scleroticae  effusione  serosa  elevata,  vasa  distincta 
supra  marginem  corneae  sese  tendebant,  sclerotica  quoque 
affecta  videbatur,  ipsa  cornea  paululum  obfuscata  erat,  et 
in  parte  ejus  inferiore  nubecula  conspiciebatur,  iris  quoque 
nonnihil  laesa  videbatur.  Dolores  vehementes  questus  est, 
inprimis  ad  marginem  supraorbitalem  sinistrum  haerentes, 
unde  ad  regionem  temporalem  progressi  sunt,  quae  sym- 
ptomata sat  gravia  tamen  post  14  circiter  dies,  cura  idonea 
adhibita,  evanuere,  obfuscatione  levi  visus,  modo  paulalim 
recedente,  excepta. 

Hoc  fere  tempore  aegrotum  observare  mihi  contigit. 
Fuit  30  a.  natus,  pallidus,  habitus,  ut  mihi  visum  est, 
nonnihil  scrophulosi.  Tum  quidem  imprimis  accusavit  do- 
lores genus  sinistri  et  manus  dextrae.  Hydarthrus  genus, 
qui  ante  tres  circiter  hebdomades  omnino  evanuerat,  diebus 
proximis  (initio  m.  Oclbr.)  denuo  apparuerat,  et  cito  ma- 
gnopere eodem  increverat  tempore,  quo  effluxus  urethralis, 
qui  semper  ab  initio  levi  gradu  perstiterat,  deminutus 

erat.  Genu  erat  tumidum,  fere  omnino  non  dolorificum, 
nisi  in  condylo  interno  tibiae  pressio  dolorem  levem  pro- 
vocabat. Tumor  culi  concolor  erat,  formam  capsulae  et 
fluctuationem  manifestam  praebens.  Ceterum  articulationem 
sat  bene  movere,  quin  etiam  pedibus  niti  valebat.  Dolores 
vespere  plerumque  et  versus  mutationes  aeris  exacerbari, 
calore  deminui  retulit. 

Articulatio  manus,  quas  jam  primis  diebus,  postquam 
in  nosocomium  intravit,  affici  coeperat,  leviter  tumida 
etiamlum  erat,  et  motus  ejus  paululum  impeditus,  ceterum 
fluctuatio  ibi  nulla  apparuit. 

Praeterea  dolores  intercurrentes  articulationis  maxillae 
inferioris  sinistras  sub  masticatione  questus  est ; ceterum 
nihil  abnorme  ibi  indagatum  est.  Yisus  erat  etiam  tum 
leviter  obfuscalus,  sed  cornea  omnino  clara.  Stranguria 
simul  nonnulla  radiusque  urinae  sat  tenuis  observata  sunt ; 
ope  cereoli  strictura  circiter  5 pollices  pone  orificium 
urethrae  inventa  est,  per  quam  cereolus  N°.  vix  per- 
duci potuit. 

Ceterum  febris  nulla  fuit,  somnus  interdum  doloribus 
turbatus  est,  urina  clara,  aurantiaca;  sedimentum  lateritium 
neque  adfuerat  neque  aderat.  Sudor  nullus. 

Proximo  tempore  tussis  accesserat  sat  molesta  cum 
expectorato  mucoso,  frustulis  mollibus  puriformibus  inter- 
mixtis ; signa  physicalia  autem  nihil  abnorme  praebuerunt. 

Hac  vice  tractatus  est  Cannab.  picea  circa  articu- 
lationes affectas, 
Vesicatoriis  inprimis  genuum, 

denique  Balneis.  Russicis. 
l 

Tribus  mensibus  praeterlapsis  nosocomium  reliquit. 

Memoratu  hic  quoque  dignum  est,  aegrotum  ab  anno 
1840-46,  impetu  ipso  rheumatismi  quotannis  linito,  semper 
sanum  fuisse,  et  certe  omnino  non  rheumatismo  laborasse, 
donec  effluxus  denuo  accessisset,  sed  intervallo  1846-47 
jam  non  prorsus  liberum  fuisse,  nam  mense  Aprili  dolores 
sat  vehementes  coxae  dextrae  accessisse.  Nunc  vero  post 
nosocomium  relictum  motus  normalis  reversus  est  ille  qui- 
dem, sed  genua  tamen  interdum  nonnihil  tument  et  dolent, 
hydarthrus  praeterea  subito  apparet,  qui  tamen  quiete  mox 
iterum  evanescit. 

Jam  si  hanc  observationem  uno  conspectu  considera- 
mus, videmus  virum  per  seriem  annorum  unoquoque  fere 
anno  et  quidem  eodem  tempore  rheumatismo  affectum  esse; 
atque  effluxum  urethralem  non  solum  seriem  symptojnatum 
adducere,  sed  etiam  sicut  primum  eorum  exsistere.  Porro 
quum  aegrotus  proximis,  postquam  uxorem  duxerit,  annis, 
contagioni  sese  exposuisse  neget,  hic  casus  summam  ana- 
logiam praebet  cum  iis,  qui  ab  auctoribus1)  ut  exempla 
effluxus  urethralis  acrimonia  rheumatica  vel  arthritica  ef- 
fecti referuntur. 

Non  mea  sententia  est  contendere,  rheumatismum  vel 
arthritidem  effluxum  urethralem  non  posse  provocare,  nam 
quemadmodum  admitto,  gonorrhoeam  efficere  posse  rheu- 
matismum, ita,  etsi  nulla  ejus  rei  exempla  ipse  vidi,  nolim 
negare,  hunc  illam  efficere  posse,  sed  tantummodo  censeo, 
si  tales  casus  ad  gonorrhoeam  rheumaticam  sive  arlhriti- 


')  C1Y.  Stoll,  Bartliez,  Cullerier,  Lngneau,  Gibert  cct. 

cam  probandam  vim  aliquam  habere  scriptores  velint,  ne- 
cesse  fore,  simul  adnotent,  utrum  aegroti  stricturis  laborent 
necne,  nam  si  tales  adfuerunt,  ratio  plerumque  quidem 
dubia  erit. 

Ceterum  patet,  hunc  casum  omnino  confirmare  regu- 
lam in  introductione  propositam ; initio  enim  morbi  res 
omnino  ita  se  habuit,  ut  ibi  commemorata  erat;  gonor- 
rhoea scilicet  exsistit  — oritur  arthropathia;  uterque  mor- 
bus sanatur,  tum  spatium  liberum  intervenit,  dein  nova 
gonorrhoea  — mox  nova  arthropathia  — cet. ; jam  hic 
casus  tum  demum  ab  illis  differre  incipit,  quando  gonor- 
rhoea non  plane  sanatur,  sed  reliquiae  ejus  restant. 

Casus  huic  similes  haud  raro  sine  dubio  occurrunt ; 
ita  in  hoc  nosocomium  intravit  a.  1843  vir  36  a.  n.  Petrus 
L .... , qui  per  decem  annos  pluries  affectus  erat  gonor- 
rhoeis  et  arthropathiis  has  insequentibus,  et  arthropathiam 
his  sine  novo  effluxu  gonorrhoico  sibi  ortam  esse  retulit ; 
laborabat  autem  hic  homo  strictura,  ita  ut  modo  cereolus 
Nr.  | perduci  posset. 

Idem  praeterea,  quum  a.  1843  nosocomium  intravit, 
laborabat  Ophthalmia  (sclerotitide  & conjunctivitide)  qua)  4 
hebdomadibus  post  effluxum  simul  cum  arthropathia  exsti- 
terat. 

Plures  similes  casus  afferre  poteram,  nisi  timerem,  no 
lectorem  fatigarem,  quamobrcm  tantummodo  addam,  etiam 
apud  scriptores  exempla  hujus  rei  inveniri;  Broddie  ') 
quidem  vir  cel.  refert  casum,  in  quo  homo  arthropathia 

gonorrhoica  affectus  strictura  quoque  laboravit.  Ille  aegro- 
tus brevi  annorum  spatio  quater  hoc  morbo  correptus  erat ; 
inflammatio  urethrae  semper  primum  fuerat  symptoma,  huic 
proximum  Ophthalmia  mox  insecuta  est,  dein  arthropathia, 
fere  omnes  articulationes  aggrediens.  Bis  effluxum  ure- 
thralem contagioni,  cui  sese  exposuerat,  bis  autem  cereo- 
lis ob  stricturam  inductis  adseripsit. 

b)  Syphilis. 

Casus  examinans,  quos  ad  hanc  disquisitionem  collegi, 
12  aegrotos  inter  57  invenio  retulisse,  se  antea  syphilide 
laborasse;  num  ideo  syphilis  causa  ad  rheumatismum  gon. 
praedisponens  habenda  est? 

Minime  credo  ; nam  haud  sane  mirandum  est,  si  inter 
tantum  aegrotorum  numerum  ad  eam  classem  pertinentem, 
quae  sine  dubio  omnium  maxime  contagioni  sese  exponit, 
aliquot  certe  inveniuntur,  qui  syphilide  affecti  fuerint. 

Ceterum  eos  casus,  in  quibus  syphilis  antegressa  erat, 
cum  reliquis  comparans,  nullam  inveni  differentiam,  quare 
equidem  censeo,  syphilidem  in  nostro  morbo  provocando 
nullam  vim  exercere. 

c)  Rheumatismus  vulgaris. 

Inter  57  aegrotos  10  indicavere,  se  antea  rheumatismo' 
vulgari  obnoxios  fuisse,  duos  quidem  febri  rheumatica?,  8 
doloribus  vagantibus  cel.;  sed  quum  hi  quoque  casus  nihil 
singulare  praebeant,  et  hic  numerus  non  major  sit,  quam 
ut  morbum  nostrum  his  in  casibus  fortuito  eos  aggressum 
esse,  antea  rheumatismo  vulgari  passos,  censere  liceat, 
erui  sine  dubio  non  potest,  rheumatismum  vulgarem  ad 
rheumatismum  gonorrhoicum  praedisponcre.  Simul  monen- 

dum  est  huic  numero  non  plane  fortasse  confidendum  esse; 
nam  inter  10  illos  casus  nonnulli  certe  sunt,  in  quibus 
vulgaris  rheumatismus  referatur  quidem  antecessisse,  sed 
re  vera  rheumatismus  gon.  praegressus  sit. 

Jam  si  reliquas  conditiones,  in  ipsis  aegrotis  non  in- 
haerentes, disquirimus,  ad  medicamina  primum  animus  con- 
vertitur. 

Itaque  e 57  aegrotis  18  balsamum  copaivae,  5 bals. 
copaiv.  et  pulv.  cubeb.,  4 tantummodo  pulv.  cubeb.,  16 
modo  theam  demulc. , 4 omnino  nihil  sumpserunt,  et  in 
10  casibus  indicatum  non  invenio,  num  ulla  aut  quae 
medicamina  adhibita  sint.  Vidimus  igitur  in  § parte  casuum 
balsamum  copaivae  adhibitum  esse,  sed  utrum  hic  numerus 
magnus  habendus  sit  annon,  inde  dependere  mihi  videtur, 
mosnc  sit  hac  in  terra,  hoc  remedium  frequentius  contra 

gonorrhoeas  adhibere ; nam  si  apud  nos  dimidia  gonor- 

\ 

rhoearum  pars  balsamo  copaivae  tractantur,  tum  recte  non 
mirandum  est,  si  dimidia  quoque  pars  eorum,  qui  rheuma- 
tismo gon.  afficiuntur,  ante  impetum  morbi  hoc  remedio 
usi  sunt.  Sed  haec  res  dijudicatu  valde  difficilis  videtur ; 
fortasse  vero  h.  1.  liceat  nonnullas  adnotationes , alio 
loco  a me  propositas,  assumere.  In  „Ugeskrift  for 
Laeger”  1847,  pag.  236  et  sqq.  retuli  141  aegrotos  go- 
norrhoea laborantes  intervallo  temporis  a m.  Decembris 
a.  1846  ad  m.  Septembris  a.  1847  in  sectione  chirurgica 
nosocomii  com.  decubuisse.  Ex  his  balsamum  copaivae 
adhibuere  62,  ergo  circiter  tres  septimae  partes,  et  ta- 
men notandum  est  ibi  hoc  tempore  minus  quam  antea 
balsamum  copaivee  adhibitum  fuisse,  quia  tunc  ea  ratio  go- 

norrhoeas  curandi,  ex  qua  magnae  doses  pulveris  cubeb. 
(3i  bihorio)  adhibentur,  accuratiori  examinationi  subjecta 
est ; si  nihilominus  inter  7 balsamum  copaivae  3 adhibuere, 
id  sat  bene  congruit  cum  hoc,  quod  inter  8 sub  decursu 
gonorrhoeae  rheumatismo  affectos  3 adhibuisse  balsamum 
copaivae  reperimus ; itaque  censeo,  numeris  quidem  non 
esse  probatum,  usum  balsami  copaivae  ad  rheumatismum 
gon.  disponere.  Item  numeris  erui  non  licet,  pulveres 
cubeb.  minus  quam  balsamum  copaivae  ad  hunc  morbum 
disponere,  etsi  9 modo  inter  57  eo  remedio  usi  sunt;  nam, 
quantum  scio,  ideo  vulgo  minus  quam  balsamum  copaivae 
apud  nos  adhibetur,  quia  pretiosius  atque,  etiamsi  minus 
injucundum  est  et  a plerisque  melius  hoc  toleratur,  alia  ex 
parte  certe  minus  efficax  est.  Huic  congruit,  quod  inter 
57  tres  tamtummodo,  qui  ceterum  quoque  alia  medicamina 
adhibuerant,  injectionibus  usos  esse  notatum  invenio,  nam 
hoc  remedium  sat  raro  apud  nos  in  usum  vocatur. 

At  quia  numeris  probari  non  potest,  balsamum  copaivae 
aut  pulveres  cubeb.  ad  rheumatismum  gon.  disponere, 
certe  concludi  non  licet,  haec  remedia  nullam  omnino  vim 
ad  hunc  morbum  excitandum  exserere.  Occurrunt  enim 
casus , qui  tali  opinioni  faveant.  Lector  benevolus  certe 
casum,  a Liliewalch  relatum,  a me  supra  commemoratum, 
non  oblitus  est.  Vidimus  ibi  homini  gonorrhoea  aquta 
laboranti  doses  magnas  pulveris  cubeb.  C311  sexies  de  die) 
administratas  esse;  die  insequente  aegrotus  arthropathia  rheu- 
matica affectus  est,  et  eodem  tempore  siluit  effluxus  ure- 
thralis. Oh  febrilia  medicamina  mutata  sunt,  dolores  de- 
minuti sunt,  et  effluxus  revertit.  Pulvere  cubeb.  tum  iterum 

repetito,  effluxus  denuo  siluit  ct  arthroprthia  mox  revertit. 
Huic  alius  casus  ab  Eagle1)  relatus  fere  omnino  similis 
est.  Anno  1834,  inquit,  a viro  consultus  sum,  qui  labo- 
ravit arthropathia  genus  sinistri.  Praeterea  dolores  ad 
spinam  anteriorem  et  superiorem  ossis  ilei  et  ad  dorsum 
pedis  questus  est.  Retulit  aegrotus  ante  duos  circiter 
menses  gonorrhoeam  se  contraxisse,  ej  usque  sanandi  causa 
mox  balsamum  copaivae  simul  cum  pulvere  cubeb. , amico 
suadente,  in  usum  vocasse.  Haec  per  octo  dies  adhibuerat, 
sed  tum  affectus  erat  impetu  rheumatico  ei  simili,  quo 
laborabat , quum  Eagle  consuluit;  seposuit  tunc  balsa- 
mum copaivae  et  remediis  purgantibus  atque  fasciis  ad- 
hibitis rheumatismus  evanuit.  Tum  denuo  balsamum  copaivae 
et  pulveres  cubeb.  adhibere  coepit,  atque  iterum  et  quidem 
secundo  die  rheumatismus  apparuit.  Balsamo  copaivae  per 
septimanam  seposito  rheumatismus  iterum  evanuit.  Iam 
ipsi  satis  manifestum  fuit,  hoc  remedium  morbum  excitare, 
et  quamquam  amplius  id  adhibere  noluit,  tamen  hortatu 
amici  adductus  est,  ut  tertium  lentaret,  sed  mox  denuo 
exstitit  rheumatismus,  tunc  cum  febri  et  gastricismo  con- 
junctus, ita  ut  lectum  tenere  cogeretur. 

Hoc  statu,  addit  Eagle,  aegrotum  inveni,  et  tantum- 
modo hirudinibus,  remediis  purgantibus  cet.  aegrotum  cu- 
rare mihi  contigit. 

Hieme  praeterlapsa  casum  quendam  ipse  observavi,  in 
quo  rheumatismus  metastasi  c gonorrhoea  balsamo  copaivae 
suppressa  oriri  visus  est.  /Egrolus  tertio  die  post  coitum 

animadverterat  effluxum  ex  urethra  cum  stranguria  notabili 
conjunctum;  duobus  modo  diebus  interjectis  balsamum 
copaiva)  adhibere  coepit;  post  tres  doses  sumptas  siluit 
effluxus,  sed  tum  exstitit  Ophthalmia,  et  quinque  diebus 
postquam  effluxus  evanuit,  arthropathia  coxae  dextrae. 

Fuit  vero  hic  aegrotus  F.  W , cujus  casus  in 

observatione  nona  relatus  est,  ibique  commemoravi,  eundem 
jam  tribus  annis  antea,  a.  1843,  gonorrhoea  cum  arthro- 
pathia consecutiva  laborasse,  atque  ideo  tunc  a.  1846, 
nova  gonorrhoea  orta,  secundum  regulam  supra  propositam 
necessitate  quadem  hac  arthropathia  affectus  est,  et  certe 
exstitit,  etiamsi  balsamum  copaivae  non  adhibuerat.  Itaque 
ille  casus  nihil  certi  praebet;  casus  vero,  ab  Eagle  relatus, 
nimis  mancus  est,  ita  ut  nil  certi  inde  erui  possit;  ita 

non  indicatum  est,  aegrotusne  antea  sicut  F.  W 

rheumatismo  gon.  laborasset,  et  Eagle  praeterea  relationem 
aegroti  tantummodo  affert,  non  casum  ab  ipso  observatum; 
jam  vero  constat  aegrotos  saepe  effluxum  silere  dicere, 
quando  a purulento  serosus  & parcus  factus  sit,  atque 
rem  in  hoc  casu  ita  se  habuisse,  eo  probabile  fit,  quod 
balsamo  seposito  effluxus  semper  reversus  dicitur. 

Restat  tantummodo  casus  a Lilievvalch  relatus,  sed 
hic  fortasse  minus  tempestive  pulveres  cubebarum  adhi- 
bitos invenimus.  Etsi  enim  talis  usus  magnarum  pulveris 
cubeb.  dosium  in  stadio  inflammationis  gonorrhoeae  a multis 
valde  commendatur,  etsi  eas  nonnunquam  bonum  effectum 
afferre  ipse  vidi,  credo  tamen  iis  hoc  in  stadio  porrectis 
gonorrhoeas  frequenter  chronicas  fieri.  Sed  si  jam  ea, 

quae  gonorrhoeas  chronicas  reddere  solent,  morbo  nostro 
favere  videri  reputamus , magnopere  mihi  probabile  fit, 
abusum  vel  usum  intempestivum  balsami  copaivae  aut  pul- 
veris cubeb.  idoneam  huic  morbo  provocando  conditionem 
esse,  sed  tamen  nequaquam  probatum  esse  censeo,  usum 
horum  medicaminum  solitum,  stadio  inflammationis  praete- 
rito, ei  favere. 

2)  Refrigerium. 

Nulla  sane  causa  saepius  ab  aegrotis  inprimis  in  af- 
fectionibus rheumaticis  affertur,  quam  refrigerium;  quare 
saepius  mirum  mihi  visum  est,  ne  unum  quidem  eorum, 
quos  arthropathia  gonorrhoica  laborantes  examinavi,  hanc 
causam  culpasse  et  in  casibus  e diariis  collectis  hanc 
causam  nonnunquam  quidem,  sed  tamen  raro  modo  allatam 
inveni,  et  adhuc  monendum  est,  complures  eorum  initio, 
quando  diarium  conficeretur,  gonorrhoeam  dissimulasse, 
atque  ideo  sine  dubio  ficte  tantummodo  refrigerium  indi- 
casse. Quoniam  igitur  refrigerium  nullius  fieri  momenti 
ad  rheumatismum  gon.  provocandum  observavi,  hoc  non 
inter  causas  disponentes  hujus  morbi  numerandum  esse 
censeo. 

Huic  rei  alia  ratio  bene  congruere  mihi  videtur.  Con- 
stat enim  ad  rheumatismum  vulgarem  inprimis  duo  anni 
tempora,  ver  & auclumnum,  disponere.  Jam  vero,  quo 
mense  quisque  illorum  57  casuum  ortus  sit,  disquirens, 


inveni : 

ense  Januario 

5. 

— Februario 

3. 

— Martio 

3. 

— Aprili 

4. 

— Maio 

4. 

— Junio 

2. 

— Julio 

11. 

— Augusto 

2. 

— Septembri 

5. 

i 

— Octobri 

6. 

— Novembri 

1. 

— Decembri 

3. 

Summa  . . . 

49. 

et  octies  comperire  non  potui,  quo  mense  morbus  ortus 
esset.  Vidimus  igitur  m.  Julio  mullo  majorem  numerum 
casuum  rheumatismi  gon.  ortum  esse,  quod  haud  dubie  eo 
dependet,  quod  hoc  tempore  plures  gonorrhoeae  oriri  viden- 
tur. Casus  141  enim  gonorrhoeae  in  sectione  chirurgica 
nosocomii  com.  tractatos  comparans,  maximum  gonor- 
rhoearum  numerum  a mense  Junio  ad  m.  Augustum  con- 
tractum esse  inveni,  et  causa  hujus  rei  sine  dubio  haec 
est,  quod  incolae  nostrae  urbis  inprimis  his  mensibus  de- 
lectationibus in  locis  publicis  sesc  dedunt  (Dyrehaven,  Ti- 
voli),  quo'  etiam  accedit,  quod  hoc  tempore  maximus  nu- 
merus peregrinorum  in  urbem  nostram  confluit,  ita  ut  hi 
menses  Hauniae  idem  fiant,  quod  menses  Januarius  et  Fe- 
bruarius sunt  Parisiis,  quo  tempore  oh  magnum  gau- 
diorum numerum  (Carncval)  ex  sententia  Ricordii  viri 

ili. , optimi  sine  dubio  hujus  rei  judicis,  morborum  Vene- 
reorum numerus  magnopere  augetur. 

Si  jam  mense  Julio  summus  numerus  gonorrhoearum 
apud  nos  occurrit,  sane  probabile  est,  hoc  mense  etiam 
rheumatismi  gonorrhoici  plurimos  casus  exsistere,  si  quidem 
hic  morbus  vere  go-norrhoeae  non  refrigerio  debetur. 

3.  Traumata. 

, ^ ' 

Constat,  in  aegrotis,  ad  rheumatismum  dispositis, 
lapsum,  ictum  cet.  vulgari  rheumatismo  articulari  orienti 
favere.  Sed  inter  57  rheumatismo  gon.  laborantes  duo 
tantummodo  hanc  causam  indicarunt,  et  quidem  alter  sine 

dubio  ficte,  ut  veram  causam  gonorrhoeae  celaret.  Quare 

/ 

traumata  inter  causas  ad  rheumatismum  gonorrhoicum  dis- 
ponentes certe  non  sunt  numeranda. 


GO 


/ 


3. 

Jam  ad  sententias  scriptorum  de  ratione,  inter  gonor- 
rhoeam et  rheumatismum  intercedente,  reversi,  dijudicare 
eas  tentemus. 

1)  Estne  igitur  gonorrhoea  praedisponens  tantummodo 
causa  rheumatismi,  ita  ut  causa  determinans,  ut  refrigerium, 
alia,  requiratur  ad  morbum  excitandum,  quae  fuit  sententia 
Cullerieri  sen.  plerorumque  ? 

Vidimus  neque  refrigerium  neque  violentiam  externam 
locum  ullum  tenere  inter  conditiones,  ortui  rheumatismi 
faventes  ; vidimus  praeterea  in  introductione  gonorrhoeam 
agere  causam  determinantem  non  universi  solum  morbi, 
sed  etiam  uniuscujusque  morbi  impetus.  Licet  ergo  sine 
dubio  concludere,  hanc  sententiam  non  veram  esse. 

2)  An  oritur  rheumatismus  metastasi,  gonorrhoea  si- 
lente ? 

Supra  casum  retuli,  qui  primo  adspectu  hanc  senten- 
tiam confirmare  alicui  videri  posset,  sed  casus  erat  reci- 
divus atque  ideo  nulla  certa  inductio  inde  erui  potest.  Sed 
praeter  hunc  casum  unum  modo  vidi,  in  quo,  gonorrhoea 
subito  silente,  rheumatismus  ortus  est. 

P.  J ...  enim,  qui  m.  Januar.  a.  1847  in  nosocomium 
com.  intravit,  postremis  anni  1846  diebus  effluxum  ure- 

thralem  sese  observasse  retulit,  initio  Januarii,  effluxu  no- 
tabili persistente,  balneum  Russicum  adhibuisse,  sed  post 
nonnullas  horas  exstitisse  opbtbalmiam  sat  tamen  levem, 
effluxum  siluisse,  et  die  insequente  jam  bydarthrum  genus 
dextri  formatum  esse.  Sed  is  quoque  casus  erat  recidivus, 
nam  idem  homo  antea  ob  eundem  morbum  in  nosocomio 
com.  decubuerat,  atque  ideo  hic  casus  non  majorem  habet 
vim  ad  hanc  sententiam  confirmandam,  quam  anterior.  In 
duabus  modo  observationibus  earum,  quas  e diariis  noso- 
comiorum excerpsi,  adnotatum  inveni,  gonorrhoeam  eva- 
nuisse eo  tempore,  quo  rheumatismus  oriretur.  Si  ergo 
his  confidendum  est,  quod  fortasse  dubium  statui  potest, 
si  dein  casus  a Liliewalch  & Eagle  citatos  spectamus,  vix 
omnino  negare  licet,  morbum  hoc  modo  oriri  posse,  ita 
tamen  ut  hic  oriundi  modus  non  regulam  sed  potius  ex- 
ceptionem constituat,  sed  quum  nullum  fere  discrimen  in- 
dicetur inter  eos  casus,  in  quibus  rheumatismus,  gonor- 
rhoea subito  silente,  ortus  est,  et  eos,  in  quibus,  gonor- 
rhoea persistente,  exstitit,  quumque  in  omnibus  his  casibus 
effluxus  semper  brevi  post  reverteretur,  nihil  fere  mihi 
inleresse  videtur,  sileat  effluxus  an  persistat. 

3)  An  est  rheumatismus  gonorrhoicus  symptoma  in- 
fectionis gonorrhoicae  organismi  ? 

Haec  sententia,  ut  jam  supra  commemoratum  est,  ea 
inprimis  analogia  nititur,  quae  inter  symptomata,  ex  ulcere 
syphilitico  orta,  et  ea,  quae  gonorrhoea  provocantur,  in- 
tercsse  dicitur,  atqui  quum  jam  salis  constet,  magnam 
illorum  pariem  ex  infectione  organismi  oriri,  hanc  quoque 
symptomatum  seriem  simili  modo  exsistere,  conclusum  est.. 

Sed  haec  analogia,  quod  ad  arthropathiam  saltem  attinet, 
completa  mihi  haud  videtur. 

In  syphilide  enim  videmus,  ulcus  apparere,  sanari  et 
frequenter  omnia  affectionis  primariae  vestigia  evanescere, 
quum  symptomata  secundaria  vel  tertiaria  exsistant;  si  ita- 
que originem  horum  symptomatum  explicare  volumus,  in- 
fectionem organismi  admittere  coacti  sumus. 

Aliter  autem  nostro  in  morbo  res  sese  habet;  quando 
enim  arthropathia,  ex  hac  sententia  symptoma  secundarium, 
apparet,  affectio  primaria  (inflammationem  dico  urethralem) 
semper  adhuc  persistit,  effluxus  momento  quidem  temporis 
silere  potest,  sed  reditus  ejus,  semper  brevi  post  insecu- 
tus, morbum  perstitisse  satis  probat.  Ergo,  morbo  pri- 
mario semper  persistente,  non  ad  hypothesin  de  infec- 
tione organismi  cogimur;  potest  enim  facillime  fieri,  ut 
affectio  urethralis  sympathia,  cujus  dominium  in  morbis 
excitandis  tam  amplum  est,  arthropathiam  provocarit.  Prae- 
terea constat,  symptomata  syphilitica  secundaria  & tertiaria 
frequenter  cum  longis  intervallis  sponte  reverti,  nullo  novo 
symptomate  primario  contracto ; arthropathia  gon.  autem 
interdum  quidem  revertitur,  sed  sicut  in  introductione  pro- 
batum est,  gonorrhoea  denuo  contracta  semper  requiritur, 
nisi  affectio  urethralis  persistit. 

Quum  denique  omnino  non  probatum  mihi  videatur, 
virus  specificum  gonorrhoea  in  organismum  introduci,  non 
possum  assentiri  eorum  sententiae,  qui  arthropathiam  go- 
norrhoicam  symptoma  infectionis  gonorrhoicae  esse  putant. 

4")  An  est  arthropathia  gonorrhoica  symptoma  infec- 
tionis syphiliticae  ? 

Confitendum  est,  infectionem  syphiliticam  haud  dubiam 
esse,  sed  valde  incertum  quidem  est,  possitne  gonorrhoea, 
nisi  ulcere  syphilitico  urethrali  complicata  est,  eam  pro- 
vocare. Sed  existimari  potuit,  arthropathiam  gonorrhoicam 
eas  ipsas  gonorrhoeas  sequi,  qujse  cum  ulceribus  syphiliticis, 
vel  in  urethra  vel  extra  eam  sitis,  conjunct®  fuerint. 

At  nullus  e 65  casibus,  quos  ad  hanc  disquisitionem 
collectos  habeo , suspicionem  ulceris  urethralis  praebuisse 
videtur,  neque  unquam  apud  eos,  qui  de  rheumatismo  gon. 
scripsere,  illam  complicationem  notatam  invenio,  et  quod 
ad  ulcera  primaria,  extra  urethram  sita,  attinet,  4 modo 
inter  65  his  affecti  fuere.  Semel  tantummodo  symptoma 
secundarium,  efflorescentia  pustulosa  syphilitica,  sub  de- 
cursu rheumatismi  gon.  adfuit,  idque  apud  hominem,  qui 
introitu  praeter  gonorrhoeam  etiam  ulcerationibus  glandis 
superficialibus  laboraret. 

Quum  praeterea  arthropathia  syphilitica  aliquantum 
differt  ab  arthropathia  gonorrhoica ; illa  enim  inprimis 
duras  articulationum  partes,  ossa  et  cartilagines,  haec 
partes  molliores,  telas  fibrosas  et  cellulosas,  afficit,  quum 
denique  neque  calomel  neque  kali  hydriodicum,  optima 
remedia  antisyphilitica , ullum  fere  effectum  ad  bunc  mor- 
bum curandum  exserere  videantur,  negandum  esse  censeo, 
rheumatismum  gonorrhoicum  esse  symptoma  infectionis 
syphilitica?. 

5)  An  debetur  rheumatismus  usui  balsami  copaivae  ? 
Sed  jam  vidimus  ne  in  dimidia  quidem  nostrorum  casuum 
parte  hoc  remedium  adhibitum  fuisse,  atque  etiamsi  non- 
nulli casus  afferri  possint,  quibus  probabile  liat,  intem- 

pestivum  balsami  copaivae  et  similium  remediorum  usum 
vix  nullius  esse  momenti  ad  morbum  excitandum,  tales 
casus  tamen  rari  sunt,  et  morbus  ergo  re  vera  gonorrhoeae 
non  bis  romediis  adscribendus  est. 

His  omnibus  perlustratis  una  tantummodo  reslaUsen- 
tentia ; est  illa  : gonorrhoea  est  causa  determinans  rheuma- 
tismi, singulari  constitutione  praedisponenle,  certisque  con- 
ditionibus, quas  jam  examinavi,  faventibus. 

Caput  2. 


Rheumatismus  gonorrhoicus  acutus. 


Rheumatismus  gonorrhoicus  duabus  formis,  acula  & chro- 
nica, indutus  apparet.  Ad  has  duas  formas  statuendas 
perductus  sum,  non  tempus  solum,  quod  quaeque  perdurat, 
sed  modum  quoque,  quo  apparet,  decursum,  exitum,  rationem, 
qua  medicaminibus  cedunt,  spectans. 

Plerique  scriptores  unam  modo  admittunt  formam  hujus 
morbi,  atque  ita  factum  est,  ut  non  solum  ab  aliis  scriptoribus 
sed  etiam  ab  observationibus  a se  ipsis  relatis  dissentiant.  Ita 
Bonnet  morbum  nostrum  saepissime  mullas  articulationes  aut 
simul  aut  alleram  post  alteram  aggredi  refert;  plerisque  contra 
id  morbo  nostro  proprium  videtur,  ul  fere  sempcr  sin- 
gulam modo  articulationem  aflicial.  Neutra  sententia  sine 
justa  causa  proponitur;  illa  enim  chronicae,  ha3c  acutae 
formae  rationem  habet.  Alia  ex  parte  Gibertus  contendit, 
hunc  morbum  cito  cedere,  et  brevi  temporis  spatio  sana- 
tionem insequi,  sed  fere  omnes  scriptores  inde  a Swedi- 
aurio  morbum  valde  pertinacem  faciunt,  el  frequenter 

rigiditatem  et  anchyloses  remansisse  dicunt.  Si  vero 

examinamus  casus,  a Giberlo  relatos,  cum,  qui  brevissimo 
tempore  sanatus  esse  dicitur,  tamen  -per  tres  hebdomades, 
alterum  per  4,  duos  per  6 morbo  laborasse  reperimus. 

Si  ita  plerique  scriptores  unam  modo  admittunt  rheu- 
matismi gon.  formam,  nonnulli,  ut  Eisenmann  et  Holscher, 
tres  statuunt:  unam  metastaticam,  alteram  acutam,  tertiam 
chronicam.  Harum  autem  prima  mihi  delenda  esse  videtur. 
Ipse  Eisenmann  ait  hanc  formam  a duabus  ceteris  dignosci 
non  posse,  „sed,  addit,  forma  metastatica  eo  a ceteris 
magnopere  differt,  quod  radicitus  sanatur,  si  effluxus  re- 
vertitur; rheumatismus  autem,  qui  sequela  est  gonorrhoicae 
organismi  infectionis,  non  ita  se  habet. 

Holscher  autem  metastaticam  formam  ita  describit: 
Gonorrhoea  subito  silente  exsistit,  horripilationibus  antece- 
dentibus, post  10—20  horas  arthropathia  plerumque  genus 
alterutrius;  articulatio  alfecla  praebet  formam  capsulae, 
calida  est,  atque  interdum  apparet  rubor  integumentorum, 
et  in  gravioribus  casibus  pseudoerysipelas.  Haec  arthroitis 
ad  abscesssus  formandos  valde  inclinat,  quin  etiam  phlebitis, 
ut  semol  Ilolscherus  observavit,  oriri  potest,  inde  infectio 
purulenta  et  exsudatio  letalis  in  organis  cavitatis  pectoris. 

Inflammatio  initio  membranam  synovialem  afficit,  deinde 
carlilagines  et  ossa  aggredi  potest,  quae  mox  cariosa  vel 
necrotica  fiunt;  interdum  resolvitur  morbus,  aut  aliam  sibi 
formam,  sive  acutam  sive  chronicam,  inducit.  In  metasta- 
tica rheumatismi  gon.  forma,  addit  Holscher,  maximi  inter- 
esse  visum  est,  gonorrhoeam  revocari,  quam  ob  causam 
irritatio  urethrae  cereolis  vel  aliis  modis  magnopere  com- 
mendatu est,  sed  quum  cessante  causa  non  semper  cesset 

c (Tectus,  hortatur,  ut  minus  effluxus  quam  arthropathiae 
rationem  habeamus.  Acutam  vero  formam  Holscher  dicit 
minus  membranam  synovialem  quam  fibrosas  articulationum 
partes  aggredi,  ideoque  raro  tantummodo  hydarthrum, 
rarissime  cariem,  abscessum  nccroscmve  formari;  sed  ad 
anchyloses  spurias  formandas  hanc  formam  magnopere 
propensam  esse,  ita  ut  interdum  8— 14  tantummodo  diebus 
interjectis  rigiditas  notabilis  appareat,  et  particulae  fibrosae, 
vel  fibro  cartilaginosae,  postea  quin  etiam  osseae  in  liga- 
mentis capsularibus  depositae  reperiantur.  Haec  arthropa- 
thia, ait,  saepissime  quidem  genua  afficit,  sed  potest  etiam 
alias  articulationes,  ut  manus,  pedis,  vertebrarum  dorsi, 
rarius  cubili,  rarissime  ceteras  aggredi.  Articulatio  affecta 
tumet  quidem,  sed  formam  normalem  diutius  retinet,  quam 
in  forma  metastatica;  rarissime  integumenta  rubescunt,  sed 
dolor  notabilis  est. 

Forma  acula  ergo  ex  sententia  Holscheri  eo  inprimis 
a metastatica  differt,  quod  minus  subito  exsistit,  minus  ad 
hydarlhros,  magis  ad  anchyloses  propendit,  denique  ha- 
bitum minus  inflammatorium  praebet. 

Haec  descriptio  salis  recta  fortasse  esset,  si,  quando 
effluxus  arthropathia  oriente  nonnihil  deminuitur,  meta- 
stasim  adesse  constaret,  sed  haec  deminutio,  in  forma 
acula  haud  raro  occurrens,  sine  dubio  non  metastasis 
habenda  est,  sed  potius  effectus  rheumatismi  orientis; 
quum  enim  effluxum  urethralem  interdum  deminui  videmus, 
quando  bronchitis,  pleuritis,  vel  gravis  alius  morbus  exstitit, 
haud  mirum  mihi  videtur,  si  quando  inflammatio  gravis 
articularis  ut  hydarthrus  genus  oriatur,  idem  c veniat. 

Quare  equidem  censeo,  quam  formam  Holscher  me- 
tastaticam appellet,  re  vera  acutam  esse,  in  qua  effluxus 
vel  nonnihil  vel  omnino  deminutus  sit,  quam  vero  ille 
acutam  nominet,  eam  maxime  iis  casibus  formari,  quibus 
forma  acuta  in  chronicam  magis  transeat.  Quae  symptomata 
enim  a Holschero  formae  metastaticae  propria  dicta  sunt, 
fere  omnia  in  casibus  formae  acutae  reperiri  solent,  quod 
duabus  observationibus,  quarum  prior  a Velpeau  *)  viro 
ili.  relata  est,  confirmare  forsitan  liceat. 

Observatio  14(a. 

Die  quarto  m.  Octobris  a.  1838  intravit  in  nosoco- 
mium Parisiense,  quod  la  Charite  vocatur,  cubiculo  St. 
Virginis  No.  34  Nequetus,  21  a.  n.,  homo  bonae  constitu- 
tionis. Retulit  se,  nunquam  antea  arthropathiam  ullam 
passum,  per  quinque  menses  effluxu  gonorrlioico  laborasse, 
ad  eum  vero  sanandum  nulla  medicamina  adhibuisse.  Octo 
diebus  antequam  in  nosocomium  intrasset,  ulrumque  genu 
valde  tumere  et  doloribus  pungi  coepisse.  Diebus  inse- 
quentibus  autem  dolores  increvisse  inprimis  genus  dextri, 
ibique  integumenta  colorem  rosaceum  sibi  induxisse  ad 
infimam  tertiam  tibiae  partem  sese  extendentem.  IIoc  statu 
in  nosocomium  portatus,  dolores  vehementes  genuum  que- 
stus et  febri  nonnihil  agitatus  est.  Genu  dextrum  multo 
magis  tumidum  erat  quam  sinistrum,  signa  exsudationis  in 
capsula  synoviali  manifesta  priebens ; rubor  erysipela- 
tosus  a parte  tertia  inferiore  tibiae  ad  tres  circiter  pollices 

O l.eijoiis  orales  Toni.  2. 

supra  patellam  s ese  extendit.  Exploratione  genitalium  go- 
norrhoea apparuit;  aegrotus  negavit,  effluxum  arthropathia 
invadente,  deminutum  esse. 

y.  s. 

Baln.  tepid. 

Diaeta  restricta. 

Requies  absoluta. 

6.  Rubor  erysipelatosus  evanuit,  tumor  genus  paulum 
decrevit,  dolores  multum  deminuti  sunt;  aegrotus  fuit  magis 
tranquillus,  et  magnam  noctis  partem  dormivit. 

Praescriptus  est  ad  effluxum  sistendum  bals.  copaivae 
et  pulvis  cubebarum;  post  tres  dies  siluit  gonorrhoea; 
tumor  articulationis  sed  levis  tantummodo  perstitit;  com- 
pressio applicata  est,  et  die  15  m.  Octbr.  perfecte  sanatus 
nosocomium  reliquit. 

Observatio  15la. 

P ■ . . . 17  a.  n.,  habitus  nonnihil  scrophulosi  gonor- 
rhoeam aestate  a.  1847  contractam  per  menses  complures 
balsamo  copaivae  et  pulvere  cubebarum  tractavit,  donec 
tandem  cessavit,  sed  m.  Decembri  iterum  apparuit,  ut 
videtur  post  coitum  impurum;  capsulis  e balsamo  copaivae 
et  pulvere  cubebarum  in  usum  vocalis,  nonnihil  deminuta 
quidem,  sed  non  sedata  est. 

Noctu  autem  inter  3-4  m.  lanuar.  1848  aegrotus,  qui 
gonorrhoea  excepta  vespere  omnino  sanus  decubuerat, 
et  neque  refrigerium  neque  violentiam  externam  passus 
erat,  experrectus  est  dolore,  qui  initio  in  coxa  sinistra 

haerens  inde  ad  Irpctum  femoris  se  tetendit.  Mane  genu 
sinistrum  valde  tumidum  erat,  leviter  rubrum,  pressione  et 
motu  dolorificum,  neque  id  flectere  valebat.  Intercurrere 
praeterea  febrilia,  frigus  cum  calore  insequente  sine  sudore, 
sitis  et  cephalalgia;  gaslricismus  nullus  adfuit.  Effluxus 
urethralis  sero  purulentus  perstitit  vix  minus  largus  ac 
antequam  invasionem  arthropathiae.  Postridie  in  nosoco- 
mium Fredericianum  portatus  est;  tumor  formam  capsulae 
et  fluctuationem  manifestam  praebuit;  febrilia  jam  evanue- 
runt. Hirudinibus  vm  applicatis  tumor  articulationis 
jam  postridie  magnopere  deminutus  est,  et  nonnullis  diebus 
post,  cataplasmate  Saturnino  in  articulationem  applicato  et 
pulvere  cubebarum  cum  alumine  porrecto,  omnino  evanuit, 
ita  ut  octo  circiter  diebus  praeterlapsis  genu  optime  fle- 
ctere valeret.  Tamen  eliamnunc  in  nosocomio  moratus  est; 
exstitit  enim  nonnullum  pedis  et  cruris  sinistri  oedema, 

sine  dubio  fasciis  expulsivis  circa  genu  provocatum. 

« 

Quibus  exemplis  praemissis  jam  hanc  formam  rheu- 
matismi gonorrhoici  describam,  sed  quum  rarius  occurrere 
videatur,  ita  ut  ne  quarta  quidem  pars  casuum,  quos  hic 
collegi,  ad  eam  pertineat,  descriptio  modo  erit  brevis,  et 
unumquodque  symptoma  separatim  tum  primum  examinabo, 
quando  postea  disputabo  de  symptomatis  formae  chronicae 
rheumatismi  gon.,  ad  quam  uberius  discribendam  numerus 
observationum  multo  major  mihi  praesto  est. 

Symplomcita. 

Antequam  oritur  arthropathia,  in  qua  fere  omnino 
versatur  haec  rheumatismi  gonorrhoici  forma,  morbus  in- 

terduni  quibusdam  prodromis  praesagitur.  Ita  apparent 
interdum  horrores  et  status  febrilis,  a febri  rheumatica  eo 
imprimis  differens,  quod  neque  sudor  ille,  huic  morbo 
proprius,  adest,  neque  urina,  id  quod  tam  saepe  in  febri 
rheumatica  accidit,  sedimentum  lateritium  ponit.  Hic  status 
febrilis  cum  doloribus  vagantibus,  omnino  indole  rheumatica 
indutis,  conjunctus  esse  potest.  Febrilia  plerumque  unum 
modo  diem  vel  biduum  perdurant,  et  hoc  temporis  spatio 
praeterlapso  dolores  vagantes,  si  adfuere,  fixi  fiunt  et  ad 
unam  articulationem  concentrantur. 

Deminutio  quoque  effluxus  urethralis  morbum  interdum 
praesagit,  sine  dubio  eodem  modo  ac  secretio  ulcerum 
inveteratorum,  quum  morbis  gravis  appropinquat,  nullo 
interdum  adhuc  certo  symptomate  apparente,  deminui 
observatur. 

Sive  autem  adsunt  ejusmodi  invasionis  symptomata, 
sive,  quod  haud  rarius  est,  desunt,  dolor  alicujus  articu- 
lationis fere  semper  primum  est  symptoma  locale.  Ple- 
rumque enim  articulationes,  qua)  primum  morbo  infesta- 
buntur, dolere  incipiunt,  tum  tumor  seqvitur  et  interdum 
calor,  rarius  rubor.  Dolor  plerumque  sat  notabilis  est. 
Velpeau  quidem  hoc  morbo  nostro  proprium  esse  censet, 
articulationes  affectas  fere  indolorificas  esse;  sed  si  etiam 
concedendum  est,  interdum,  maxime  in  casibus  lorina) 
chronica),  exempla  occurrere,  in  quibus  dolor  tantummodo 
levis  sit,  et  prseterea  dolorem  fere  semper  minorem  esse, 
quam  et  in  hydarthro  rheumatico  et  in  rheumatismo  arti- 
culari acuto,  vix  illud  nostro  morbo  proprium  dici  potest, 
quoniam  omnes,  qui  de  hoc  morbo  scripsere,  in  eo  con- 


sentiunt,  ut  dolorem  praesertim  initio  fere  semper  notabilem 
esse  dicant. 

Motus  inprimis  articulationis  dolorem  excitat,  minus 
pressio,  quae  res  quoque  naturam  nostri  morbi  rheumaticam 
indicat.  Dolor  interdum  sat  circumscriptus  observatur,  ita 
ut  nonnulla  articulationis  puncta  dolcant,  dum  pressio 
reliquae  articulationis  bene  fertur;  talia  puncta  in  hac 
rheumatismi  gon.  forma  inprimis  condyli  tibiae  et  margo 
patellae  visa  sunt. 

Quando  dolor  per  nonnullis  dies  perstitit,  plerumque, 
maxime  si  cura  idonea  adhibita  fuit,  decrescere  incipit, 
neque  hac  in  forma  tam  saepe  exacerbationes  accidunt, 
quam  in  chronica;  sed  eodem  tempore  tumor  increscit; 
potest  quidem  fieri,  ut  dolor  et  tumor,  sicut  in  obs.  12, 
eodem  fere  tempore  appareant  et  conjuncti  increscant, 
sed  etsi  concedendum  est,  tumorem  in  hoc  morbo  et  in- 
primis in  hac  forma  saepe,  sicut  ab  Velpeau  viro  ili.  in- 
dicatum est,  sat  subito  formari,  et  volumen  notabile 
acquirere,  tamen  commune  forsitan  hoc  statui  non  potest, 
et  si  morbus  noster  re  vera  rheumatici  ingenii  est,  ideoque 
primum  maxime  telas  fibrosas  aggreditur , tumor  autem  in 
hac  morbi  nostri  forma  maxime  exsudatione  serosa  in  ca- 
vitate articulari  formatur,  sane  exspectandum  est,  aliquantum 
temporis  necessarium  esse  ad  irritationem  a fibrosis  arti- 
culationis partibus  ad  serosas  propagandam.  Sed  plerumque 
tumor  paucis  diebus  praeterlapsis  summum  volumen  acquirit, 
et  tum  decrescere  solet.  Ad  magnum  volumen  acqui- 
rendum inprimis  exsudatio  serosa  juvat,  nam  in  forma 
acuta  genua  maxime  afficiuntur,  ibique  tum  hydarlhrus 

formari  solet,  quare  haec  forma  a nonnullis  liautl  improprie. 

k 

hydarthrus  gonorrhoicus  vocatur. 

Tumor,  quantum  ego  quidem  plerumque  vidi,  hac  in 
forma  est  cuti  concolor;  exceptiones,  qualem  obs.  2 praebet, 
et  sicut  ab  Holschero  indicatum  est,  intercurrunt;  sed  sine 
dubio  sat  rara?  sunt.  Calor  haud  raro  ab  aegrotis  accu- 
sari solet. 

Functio  laesa  est;  aegroti  articulationem  ob  tumorem 
et  dolorem  movere  non  possunt,  et  plerumque  quasi  debi- 
litatem totius  extremitatis  sentiunt,  quam  inpriinis,  quando 
scalas  descendunt,  queri  solent;  si  genua  affecta  sunt,  ea 
extensa  vel  levissime  flexa  tenere  praeoptant. 

Si  arthropathiam  in  universum  spectamus,  dicendum 
est,  eam  in  hac  forma  morbi  nostri  semper  paucas  et 
quidem  magnas  articulationes  aggredi  solere.  Ex  omnibus 
duas  inprimis  infestat,  articulationem  genuum  et  pedum; 
frequenter  utraque  afficitur,  raro  aliae  articulationes  ut 
articulatio  manus  aut  cubiti.  Articulationis  minores  hac  in 
rheumatismi  gon.  forma  affici  non  solent  neque  ullum  exem- 
plum apud  scriptores  reperi,  in  quo  articulatio  parva  in 
rheumatismo  gon.  acuto  affecta  sit,  quae  res  forsan  lectori 
primo  adspectu  non  magni  momenti  esse  videtur,  sed 
tamen  animos  ad  hanc  rem  convertere  velim.  In  hac 
rheumatismi  gon.  forma  affectio  articularis  raro  modo  sedem 
mutat;  frequenter  iu  uno  genu  a'  initio  usque  ad  finem 
haeret,  et  si  aliae  articulationes  post  primas  affectas  infestari 
incipiunt,  morbus  potius  sympathia  quadam  eas  in  similem 
statum  vocare  videtur,  quam  sicut  in  rheumatismo  vulgari 

ab  una  ad  alteram  migrare.  Res  forsan  non  omnino 
fortuita  lucc  est,  quod  hydarlhrus  saepius  genu  sinistrum 
quam  dextrum  aggredi  visus  est,  ita  ut  nunquam  hac 
saltem  in  forma  dextrum  solum  genu  affectum  esse  viderim, 
quod  cum  eo  congruere  videtur,  quod  sinistra  epididymis 
saepius  quam  dextra  affici  observata  est. 

Quod  ad  symptomata  universalia  attinet,  notandum 
est,  morbum  nostrum  fere  semper  sine  febri  esse.  Etiamsi 
febrilia  morbo  oriente  occurrere  possunt,  etiamsi  interdum 
febrilia  sub  ejus  decursu  exsistere  observantur,  lotus  tamen 
morbus  afebrilem  praebet  habitum,  et  febrilia  sub  decursu 
intercurrentia  sine  dubio  fere  semper  medicaminibus  ad- 
hibitis, non  ipsi  morbo  debentur,  cujus  rei  exempla  observatio 
prima  et  secunda  praebent  (chinin.  sulphur.,  vesicatorium).  - 

Titley  inter  symptomata  nostri  morbi  accelerationem 
attulit  pulsus,  quae  constans  esse  dicitur,  sed  talem  nun- 
quam observavi.  Nunquam  in  hac  forma  sub  decursu 
morbi  sudorem  nisi  ut  effectum  medicaminum  observavi, 
neque  urinam  sedimentum  lateritium  continentem  vidi.  Neque 
organa  digestionis  affici  mihi  visa  sunt,  neque  organa 
respirationis;  somnus  interdum  doloribus  turbatur. 

Quod  ad  complicationes  attinet,  cordialia  non,  sicut  in 
rheumatismo  vulgari , primum  locum  tenent;  nullum  vidi 
casum,  in  quo  forma  acula  his  complicata  fuerit,  neque 
usquam  a scriptoribus  ejusmodi  relatam  complicationem 
inveni.  Contra  Ophthalmia  frequenlissima  mihi  visa  est 
complicatio.  Intercurrunt  etiam  casus,  in  quibus  gonor- 
rhoea prseter  arthropathiam  etiam  epididymitidum  provocat, 
sed  ejusmodi  casus  tamen  rari  sunt.  Secundum  diaria 

sectionis  chirurgicae  nosocomii  Fredericiani  casum  satis 
memoratu  dignum  referam,  in  quo  Ophthalmia,  arthropa- 
thia, epididymitis  alternant. 

Observatio  16(a. 

Frantz  P. ...  sutor  intravit  in  nosocomium  Fr.  die  20 
m.  Junii  a.  1842;  laborabat  tum  per  14  dies  gonorrhoea, 
ad  quam  sanandam  thea  demulcente  usus  est ; praeterea 
tribus  diebus  antequam  in  nosocomium  intravit,  exstiterant 
dolores  utriusque  oculi  terebrantes  cum  seusu  siccitatis 
oculorum. 

Dolores  ad  frontem  et  tempora  sese  tendebant,  et  die 
insequente  accessere  photophobia,  dacryorrhysis  et  agglu- 
tinatio  palpebrarum.  Conjunctiva  palpebrarum  flocculenta 
apparuit*  pars  inferior  et  interna  conjunctivae  bulbi  intense 
rubra  et  tumida  ejusdem  indolis  ac  conjunctiva  palpebra- 
rum inprimis  ad  carunculam  lacrymalem.  Pars  conjunctivae 
scleroticae  ad  corneam  adjacens  nonnihil  elevata  erat,  ita 
tamen  ut  circa  corneam  circulus  coloris  normalis  relin- 
queretur. Secretio  muci  purulenti  sat  notabilis  erat;  ce- 
terum cornea,  iris,  pupilla  normalis,  visus  illaesus.  P.  70. 
Praeterea  nil  questus  est  aegrotus. 

Hirud.  med.  viij  ad  oculos. 

30.  Rubor  hodie  magis  irregulariter  punctatus,  maculae 
rubrae  cum  interstitiis  liberis  apparent. 

Incisio  radiata  ad  canlh.  int. 
sanguinis  fluxum  nonnullum  provocans. 

Hirud.  med.  vi  ad  ocul. 

Sal.  anglic. 

1 Juli.  Injectio  fere  immutata;  epiphora  mane  in- 
tensa. 

Hirud.  med.  V utr.  ocul. 

Jb  Vilriol.  zinci  griij. 
Aquae  destillat.  3j. 

Laud.  lqd.  Sdhm.  ^j. 
m.  ad  instill.  3 dd. 

2.  Heri  vespere 

Y.  S.  5xij 

instituta  est.  Sanguis  normalis  ; photophobia  et  epiphora 
vix  mutata,  dolores  minuti. 

3.  Secretio  muci  minor  sicut  epiphora;  photophobia 
fere  haud  mutata ; oppressionem  nonnullam  abdominis,  vix 
non  dolorifici,  accusat. 

4.  Heri  vespere  accessere  dolores  vehementes  genus 
sinistri. 

Ungv.  sinap. 

Hodie  ibi  fluctuatio  manifesta  indagatur. 

I 

Hirud.  med.  xij. 

Cataplsm.  salurn. 

Fascia  contcntiva  pro  fracturis. 

Praeterea  vespere 

Emeticum 

cum  efleclu.  Somnus  doloribus  genus  interruptus ; dolor 
ct  tumor  vix  minuti. 

Cremor,  tartari  5 
Thea  sambuci. 


7.  Heri  vespero 


Hirud.  med.  xvj. 

Tumor  tamen  hodie  seque  dolorifieus,  lingua  albida, 
sitis  nonnulla.  P.  83  tensus,  alvus  heri  non  ap. 

Calomel.  gr.  x. 

Jalappae  3j. 

m. 

Sep.  reliq.  medie. 


8.  Bono  cum  effectu. 


u 


Repet.  6 cremor,  tartor.  & 
theam  sambuci. 

10.  Dolores  genus  hodie  nonnihil  minuti,  sed  in  ocu- 
lis inprimis  in  oculo  sin.  recrudescunt.  Nonnulla  adest 
elevatio  conjunctivae  ad  canthum  int. , item  photophobia  et 
epiphora.  Ceterum  hodie  nil  queritur. 

Hirud.  med.  x ad  ocul. 

11.  Nonnullo  cum  levamine. 

12.  Noctu  dolores  et  injectio  valde  aggravati  sunt, 
photophobia  et  dacryorrhysis  ita  notabiles,  ut  oculos  ape- 
rire non  valeret.  Gonorrhoea  persistit. 

Sep.  instill. 

Hirud.  med.  viij. 

13.  Dolor,  epiphora  photophobiaque  augentur. 

Hirud.  med.  viij. 

Yesicat.  pone  aures. 

14.  Heri  vespere 

Y.  S.  3xij. 

instituta  est;  sanguis  evacuatus  sine  crusta  phlogistica,  sed 
cum  cruore  firmo;  injectio,  photophobia  doloresque  mi- 
nuti. Vesical.  deligetur  ungv.  stib.  fort. 

V.  S.  3 x i j . 

Vitriol.  zinci,  gr.  iv. 
Aquae  deslill.  3i. 

Laud.  lqd.  Sdhm.  3-i. 
m.  ad  instillat. 

16.  Dolores  oculorum  et  injectio  bene  minuti,  sed 
jam  genu  iterum  dolere  coepit.  Alv.  heri  non  aperta. 

Hirud  med.  xij.  ad  genu. 

Sep.  delig.  ungv.  stib. 

17.  Cum  affectu.  Dolores  minuti  quidem,  sed  non 
evanidi,  inprimis  ad  inferiorem  patellae  marginem  haerent. 

20.  Dolores  genus  et  oculorum  evanuerunt.  Injectio 
fere  nulla.  Somnus  bonus  sicut  appetitus  cibi. 

Lectum  relinquat.  Sep.  cremor,  tartari  & 

theam  sambuci. 

25.  Jam  extra  lectum  sedit. 

28.  Fluctuatio  genus  omnino  nulla. 

Sep.  instillat. 

31.  Fulcris  nixus  amabulare  coepit. 

5 August.  Gonorrhoea  semper  persistit. 

Aqu.  ophlhalm.  mercurial.  ad  in- 
jectionem urethrae. 

16.  Gonorrhoea  adhuc  persistit.  Dolores  accusat 
testiculi  sinistri.  Suspensorium  scroti. 

18.  Testis  tumorem  format  dolorificum  et  calidum. 

Hirud.  med.  viij  scroti. 
Cataplsin.  saturn. 

20.  Tumor,  magnitudine  ovi  gallinacei,  nondum  mi- 
nutus est.  Dolores  in  situ  quieto  vix  adsunt. 

Cont.  cataplsin.  saturn. 

21.  Tumor  testiculi  minor,  gonorrhoea  vero  aucta. 

22.  Gonorrhoea  minor,  testis  pressione  minus  dolet, 
tumor  minutus. 

25.  Tumor  decrescit,  dolor  nullus  est. 

Sep.  cataplsm.  saturn. 

26.  Gonorrhoea  adhuc  persistit  et  effluxus  sat  largus. 

Pulv.  cubebar.  5/?  3 dd. 

27.  Orchitis  evanuit.  Lectum  relinquit. 

'28.  Gonorrhoea  silet. 

30.  Sanatus  rogatu  suo  abiit. 


Duratio  — exitus  rheumatismi  gonorrhoici  acuti. 

Haec  forma  sicut  paucis  diebus,  quin  etiam  uno  die 
exsistere  et  summum  gradum  acquirere  potest,  ita  etiam 
brevissimo  temporis  spatio  deminui,  quin  etiam  prorsus 
evanescere  potest.  Sed  etiamsi  interdum  ita  res  se  habet, 
praesertim  si  cura  idonea  adhibetur,  commune  tamen  dici 
nequit,  et  plerumque  morbus  spatio  2-5  hebdomadum  sa- 
natur. Si  morbus  hoc  spatium  egreditur,  fere  semper  for- 
mam chronicam  sibi  inducit,  et  duratio  ejus  tum  difficillime 
determinatur;  tum  enim  non  solum  sequelae  morbi,  sed 
ipse  morbus  per  annos  persistere  potest,  et  ita  dua  extrema 
attingit , nam  nullus  hydarthrus  gonorrhoico  celerius  ces- 
sare potesl. 

Si  forma  acuta  in  chronicam  non  transit,  plerumque 
omnino  sanatur,  neque  in  hac  forma  proclivitas  ulla  ad- 

esse  neque  ad  anchyloses  neque  ad  abscessus  formandos 
mihi  visa  est.  Restat  interdum  per  nonnullos  dies  rigiditas 
articulationis,  aut  sensus  debilitatis  extremitatis,  sed  brevi 
plerumque  evanescit.  Morbus  tamen  in, hac  forma  letalis 
fieri  potest;  ita  Holscher  vir  ili.,  ut  supra  dictum  est,  citat 
casum,  quem  ille  quidem  ad  formam  suam  metastaticam 
refert,  qui  vero  certe  ad  acutam  perlinet.  In  diariis  no- 
socomii communis  alium  reperi,  quem  hic  secundum  dia- 
rium referam. 


Observatio  17ma. 

Die  4 m.  Julii  a.  1846  intravit  nosocomium  com.  vir 
58  a.  n.  J.  F.  B....,  qui  jam  antea  gonorrhoea  et  ulcere 
syphilitico  affectus  fuerat,  et  jam  denuo  per  mensem  go- 
norrhoea laborabat,  quam  primo  pulvere  cubeb.  tractaverat, 
dein  balsamo  copaivae;  post  usum  illius  medicaminis  rubeola 
per  totum  fere  corpus  sparsim  exstiterat,  febrilibus  sat 
vehementibus,  frigore  cum  insequente  calore  et  sudore 
stipatis.  Introitu  febrilia  adhuc  adfuere,  sitis  erat  intensa, 
cutis  calida,  pulsus  circiter  100;  anorexiam  et  cephalal- 
giam questus  est.  In  articulatione  genuum  indagatur  flu- 
ctuatio manifesta,  sed  dolor  ibi  nullus  adest.  Effluxus 
urethralis  sat  largus,  purulentus,  viridescens  persistit. 

Mixtur.  nitros. 

5.  Queritur  dolores  faucium,  mixtura  provocatos. 

Ernuls.  com.  c.  aqua  amygd.  amarar. 

6.  Heri  subito  mortuus  est. 

Sectio. 

Superficies  cerebri  superior  exsudato  seroso  complures 
lineas  denso  legitur.  Substantia  ipsius  cerebri  inspicienti 
nonnihil  punctata  reperta  est.  Pulmones  oedemate  non- 
nullo lobulorum  inferiorum  excepto  normales. 

Cor.  Auriculus  dexter  dilatatus,  coagulum  continens 
ad  musculos  papillares  arcte  adhaerens,  cujusque  superficies 
diffluens  inaequalis  est,  et  ope  microscopi  examinatum  cel- 
lulas, quae  puri  propriae  habentur,  praebuit.  In  superficie 
externa  cordis  tres  maculae  coloris  violacei  apparent. 

Renes  nonnihil  majores  quam  in  statu  normali ; pyra- 
mides ob  substantiam  corticalem  adauctam  nonnihil  demi- 
nutae. 

Hepar  normalis.  Lien  mollis.  Intestina  sat  injecta. 

Urethra  injectionem  intensam,  nulla  vero  ulcera  prae- 
bet. In  articulatione  genus  cartilagines  et  patellae  et  fe- 
moris corrosae  repertae  sunt,  et  capsula  massa  vinolenta 
microscopo  examinata  cellulas  puris  praebente,  expleta. 


Hoc  e diario  sat  difficile  dijudicatu  mihi  videtur  utrum 
arthropathia  primaria,  infectio  purulenta  secundaria,  an 
contra  arthropathia  secundaria  habenda  sit.  At  tamen  ad 
priorem  sententiam  nonnihil  inclino.  Praeter  hunc  casum 
et  illum  a Holschero  relatum  nulla  exempla  eventus  letalis 
in  morbo  nostro  exstant,  ex  quibus  quidem  erui  liceat,  ar- 
thropathiam gonorrhoicain  ad  suppurationem  minime  pro- 
clivem esse;  nam  si  res  ita  se  haberet,  eventus  letalis 
sine  dubio  frequentior  foret. 

Cura. 

Si  morbus  ab  initio  formam  acutam  sibi  induit,  quod 
plerumque,  ut  postea  demonstrabo,  sal  bene  distingui 
potest,  tum  maxime  propositum  nobis  habendum  est, 
ne  morbus  in  formam  chronicam  abeat.  Quare  etiam  hac 
in  morbi  forma  optimo  successu  ea  cura  adhiberi  mihi 
videtur,  qua  mox  et  affectio  articularis  et  causa  ejus,  go- 
norrhoea, debellentur.  Quoniam  autem  arthropathia  indo- 
lem manifestam  inflammatoriam  prmbet,  remedia  antiphlo- 
gislica  primum  in  usum  vocanda  esse  puto,  et  quidem  pro 
statu  universali  aut  venaesectionem  aut  hirudines.  Velpcau 
his  medicaminibus  non  magnopere  favere  videtur,  sed 
credo  injuste;  tumor  enim,  sicut  complures  observationes 
supra  relatae  demonstrant,  saepe  bene  decrescit,  interdum 
miro  gradu,  et  dolor  fere  semper  maxime  hirudinibus  mi- 
nuitur. Post  haec  medicamina  adhibita  unguentum  Neapo- 
litanum certe  commendandum  est,  dein  vesicatoria  aut  alia 
derivantia.  A nonnullis,  ut  Velpeau,  vesicatoria  laudantur, 
ab  aliis,  ut  Lawrence,  Thompson,  rejiciuntur;  quod  sine 
dubio  de  stadio  dependet,  in  quo  hoc  remedium  adhibetur; 
minor  enim  effectus  certe  ex  eo  ducitur,  quamdiu  status 
inflammatorius  adhuc  viget ; eo  autem  deminuto  cum  ef- 
fectu in  usum  vocari  potest;  sed  evitandum  est,  ne  can- 
tharides nimis  systema  urinarium  irritent.  Compressio  a 
nonnullis  valde  commendata  est,  sed,  nisi  fasciae  expulsivffi 
accuratissime  applicantur,  facile  nocent,  oedema  circa 
malleolos  provocantes,  quo  morbus  protrahitur. 

Quum  altera  ex  parte  gonorrhoea  in  morbo  nostro 
plerumque  ad  stadium  resolutionis  accesserit  aut  jam  cliro- 

nica  facta  ante  sit,  quam  arthropathia  oritur,  medicamina 
illa  ad  gonorrhoeam  in  tali  stadio  curandam  maxime  ido- 
nea in  usum  vocari  debent,  vel  balsamum  copaivae  vel  pul- 
veres cubebaruin,  vel  injectiones.  Si  effluxus  silet,  non 
revocandus  esse  mihi  videtur,  sed  certe  sponte  post  non- 
nullos dies , primo  rheumatismi  impetu  vehementi  praeter- 
lapso, revertitur,  et  tum  solitis  medicaminibus  tractandus 
est. 

Rheumatismus  genorrhoicus  acutus  hoc  modo  tractatus 
plerumque  brevi  cedit,  sed  interdum  medicamina  respuit, 
et  tum  forma  chronica  evadit,  quam  postea  describam. 

